hotchpotch/miracl-hf-unified huggingface dataset:
బావగారూ బాగున్నారా?
బావగారూ బాగున్నారా 1998లో జయంత్. సి. పరాంజీ దర్శకత్వంలో వచ్చిన సినిమా. చిరంజీవి, రంభ ఇందులో ప్రధాన పాత్రధారులు.
న్యూజిల్యాండ్లో రెస్టారెంటుని నిర్వహిస్తున్న రాజుకి, తన చెల్లెలి పేరు పై అనాథాశ్రమం భారతదేశంలో ఉంటుంది. న్యూజిల్యాండ్ లో నే చదువుకొంటున్న స్వప్న (రంభ) తన స్నేహితురాలి ప్రమాదానికి రాజే కారణం అని పొరపడి అతనిని చూడటానికి వెళుతుంది. తర్వాత నిజాన్ని గ్రహించిన స్వప్న, రాజుని ప్రేమించటం మొదలు పెడుతుంది. రాజు భారతదేశానికి వచ్చినప్పుడు గర్భవతి అయిన సంధ్య (రచన) ఆత్మహత్యా ప్రయత్నానికి అడ్డుపడి, తనని రక్షిస్తాడు. ఆ యువతి ప్రేమలో పడి మోసపోయిందని తెలుసుకొన్న రాజు, తన బిడ్డ జన్మించేదాకా ఆవిడ భర్తగా నటిస్తానని, తర్వాత భర్త వదిలేసిన భార్యగా ఆ బిడ్డని తాను పెంచుకోవచ్చని మాటిస్తాడు. ఇద్దరూ కలిసి సంధ్య ఇంటికి వెళతారు. సంధ్య తండ్రి రావు బహద్దూర్ రాజేంద్ర ప్రసాద్ (పరేష్ రావల్) మొదట వారించినా తర్వాత కుటుంబ సభ్యుల ఒత్తిడితో వారు ఆ ఇంట్లోనే ఉండేందుకు అనుమతిస్తాడు.
ఇంటికి వచ్చిన స్వప్నకి అక్క భర్త రాజే అని తెలుసుకోవటంతో కథ మలుపు తిరుగుతుంది. తను అమాయకుడిని అని రాజు చేసే ప్రతి ప్రయత్నం స్వప్న వద్ద బెడిసి కొడుతూ ఉంటుంది. ఒక సరసు ఎవరిది అన్న గ్రామ తగాదాలో జోక్యం చేసుకొని, తాను గెలిచి తమ ఊరి పరువుని నిలబెట్టటంతో సంధ్య తండ్రి అల్లుడికి పెళ్ళి చేయాలి అని నిర్ణయించటం, స్వప్నకి నిజానిజాలు తెలియటంతో సంధ్య మరొక మారు ఆత్మహత్యా ప్రయత్నానికి పూనుకొంటుంది.
తన ప్రియుడిని (అచ్యుత్) పొరుగూరి గ్రామ పెద్ద (జయప్రకాష్) తన కూతురితో బలవంత వివాహం చేయించటానికి బంధించాడు అని తెలుసుకొన్న రాజు అతనిని రక్షించటంతో కథలోని చిక్కుముడులన్నీ వీడి కథ సుఖాంతమౌతుంది.
భయంకర గూఢచారి
భయంకర గూఢచారి 1970, జూలై 4వ తేదీ విడుదలయిన తెలుగు డబ్బింగ్ సినిమా.
బీదలపాట్లు (1972 సినిమా)
ఈ సినిమా విక్టర్ హ్యూగో వ్రాసిన ప్రసిద్ధ నవల లే మిజరబుల్స్(Les Misérables) ఆధారంగా నిర్మించబడింది. ఈ చిత్రానికి డి.వి.నరసరాజు సంభాషణలు చేకూర్చాడు. ఎస్.వెంకటరత్నం ఛాయాగ్రాహకుడు. కె.వి.మహదేవన్ సంగీత దర్శకుడిగా పనిచేశాడు. 
కథా నాయకుడు కోటయ్య కూలీనాలీ చేసుకుని పొట్ట పోషించుకుంటూ దారిద్ర్యాన్ని అనుభవిస్తూ ఉంటాడు. అతనికి తోడుగా ఒక అక్క, అరడజను పిల్లలూ ఉంటారు. తన ఆస్తిగా మిగిలిన గొడ్డలిని అప్పులవాళ్లు తీసుకుపోగా అక్కా, పిల్లలూ, తనూ ఆకలితో అలమటించవలసి వస్తుంది. చిన్నపిల్లల ఆకలిబాధ చూడలేక కోటయ్య రొట్టెల్ని దొంగిలిస్తాడు. పట్టుబడిన కారణంగా జైలుకు వెళతాడు. అక్క మరణవార్త విని చెరనుండి తప్పించుకుని ఇంటికి వెళతాడు. ఫలితంగా మళ్లీ జైలు. ఇలా 12 సంవత్సరాలు జైలులో మగ్గుతాడు. పోలీసు అధికారి జావర్ క్రమశిక్షణ గల వ్యక్తి. విధి నిర్వహణ పరమావధిగా ఎనుకుని దయాదాక్షిణ్యాలను దూరంగా నెట్టి కోటయ్యని వెన్నాడుతూ వుండేవాడు. జైలు నుండి విడుదలై వచ్చిన కోటయ్యను సంఘం వెలివేసింది. అతడు నిజంగా దొంగతనానికి పాల్పడ్డాడు కానీ క్రిష్టియన్ ఫాదర్ జ్ఞానోపదేశంతో పశ్చాత్తాపపడి ఫాదర్‌ను క్షమాపణ వేడుకుంటాడు. అక్కడి నుంచే అతని జీవితంలో ఒక నూతన అధ్యాయం ప్రారంభమౌతుంది. ఫాదర్ చేసిన సాయంతో చిన్న బిజినెస్ పెట్టి కలసివచ్చి సంపన్నుడౌవుతాడు కోటయ్య. కోటయ్య పుర్షోత్తం అయ్యాడు. అతన్ని ప్రజలు మేయర్‌గా ఎన్నుకుంటారు. పేరు మార్చుకున్నా, మేయర్‌గా ఎన్నుకున్నా అతన్ని పోలీసు అధికారి జావర్ విడిచిపెట్టలేదు. నిత్యమూ వెన్నాడుతూనే వుంటాడు. కోటయ్య ధర్మనిరతి, దీనజన సేవే అతడిని రక్షిస్తూ ఉండేది. కోటయ్య ఎంత ఉన్నతంగా జీవిస్తున్నప్పటికీ, రూపురేఖలు మార్చుకుని మోసం చేస్తున్నాడనే మానసిక క్షోభతో అతడు ఎప్పుడూ నలిగిపోతుండేవాడు. ఈ సంక్షోభం నుండి విముక్తి పొందడానికి చివరికి జానర్‌కు లొంగి పోదామని భావిస్తాడు కోటయ్య. అదే సమయంలో జావర్‌లో మానవత్వం మేల్కొని కోటయ్యను మనిషిగా గుర్తించాడు. విధి నిర్వహణకి మానవత్వానికి మధ్య సతమతమై జావర్ నదిలో దూకి ఆత్మహత్య చేసుకుంటాడు. కోటయ్య తన అంతిమ దశలో మేనకోడలి కూతురికి నచ్చిన వాడితో పెళ్లిచేసి కన్ను మూస్తాడు, .
భద్రం కొడుకో
భద్రం కొడుకో 1992 లో విడుదలైన సినిమా. బాల కార్మిక వ్యవస్థ ఈ సినిమా ప్రధాన కథాంశం.
భాగ్యవంతులు
భాగ్యవంతులు తెలుగులో విడుదలైన ఒక డబ్బింగ్ సినిమా.
ఎం.జి.రామచంద్రన్ ,
రాజసులోచన ,
ఎం.ఆర్.రాధ
దర్శకుడు : పి.నీలకంఠం
సంగీత దర్శకుడు : ఘంటసాల వెంకటేశ్వరరావు
నిర్మాణ సంస్థ : ఉషా ఫిల్మ్స్
విడుదల తేదీ: 1962
భాగ్యచక్రం
భాగ్యచక్రము కె.వి.రెడ్డి నిర్మాతగా జయంతి పిక్చర్స్ పతాకంపై స్వీయ దర్శకత్వంలో రూపొందించిన తెలుగు చలనచిత్రం.నరేంద్రపురి ప్రభువు ధర్మపాలుడు (లింగమూర్తి). ఆ రాజ్యంపై ఆశలు పెంచుకున్న పాముల మాంత్రికుడు సిద్దయోగి (రాజనాల) తన చెల్లెలు నాగమ్మ (బాలసరస్వతి)ను మహారాణిని చేయాలనే తలంపుతో రాకుమారిపై సర్ప ప్రయోగంచేసి, ఆ పాప బతకాలంటే తన సోదరిని వివాహం చేసుకోవాలని, మహారాజుకు షరతుపెడతాడు. ఆ విధంగా నాగమ్మ మహారాణి కావటం, రాజనాల, కామకళిక ద్వారా మహారాజును మార్చివేసి, రాకుమారి పాపను, పిండారిలచే చంపించ ప్రయత్నించి, అధికారం చేజిక్కించుకొని స్వామిరాజు పేరుతో పాలన సాగిస్తూ అన్యాయాలు, అక్రమాలు చేస్తుంటాడు. యువరాణి పాపను అడవిలో గజదొంగ గంద్రగోళి (ముక్కామల) కాపాడి పెంచి పెద్దచేస్తాడు. నాగమ్మకు పుట్టిన కుమార్తె యువరాణి చిత్రవతి (గీతాంజలి)గా పెరిగి పెద్దదవుతుంది. ఆమెను ఉదయగిరి యువరాజు విక్రమ్ (యన్.టి.రామారావు)కిచ్చి వివాహం చేయాలని నాగమ్మ, స్వామిరాజు ఆశిస్తారు. విక్రముడు అంతకు మునుపే అడవిలో యువరాణి పాప వనజ (బి.సరోజాదేవి)ను కలుసుకోవటం ఇరువురూ ఒకరినొకరు ప్రేమించుకోవటం జరుగుతుంది. తల్లి (ఋష్యేంద్రమణి) కోరికపై విక్రముడు, స్నేహితుడు మిత్రలాభం (పద్మనాభం)ను యువరాజుగా, తాను మారువేషంలో ఆషాడభూతి పేరుతో నరేంద్రపురి వెళ్ళి, అక్కడ బందీయైన వనజను, మతిచలించిన, మహారాజు రక్షించి, స్వామిరాజాను అంతంచేయటం చిత్రావతికి మిత్రలాభంకు, విక్రమ్‌కు, వనజకు, మహారాజు చేతులమీదుగా వివాహం జరగటంతో చిత్రం ముగుస్తుంది.
భక్త జయదేవ (1938 సినిమా)
భక్తజయదేవ 1939లో విడుదలైన తెలుగు చలనచిత్రం. 1938లో బొబ్బిలి రాజా, రాజా శ్వేతా చలపతి రామకృష్ణ రంగారావు, చిక్కవరం జమీందారు ఆర్‌.జె.కె. రంగారావులు కలిసి విశాఖ పట్నంలో ఆంధ్రా సినీటోన్‌ స్టూడియోస్‌ను నెలకొల్పారు. అదే ఈనాటి ఈనాడు పత్రికాకార్యాలయం. వీరు తొలి చిత్రంగా విశాఖపట్నంలో భక్తజయదేవను నిర్మించారు. ఈ సినిమాతో సురభి కమలాబాయి మళ్ళీ తెలుగు సినిమాలలో నటించడం ప్రారంభించింది.
విశాఖపట్నంలోని ఆంధ్రా సినీ టోన్ అనే చిత్ర నిర్మాణ సంస్థ ఆధ్వర్యంలో రూపుదిద్దుకున్న ఈ చిత్రాన్ని తెలుగు, బెంగాళీ భాషలలో నిర్మించారు. ఈ ఆ చిత్రంలో రెంటచింతల సత్యనారాయణ, సురభి కమలాబాయి ముఖ్య పాత్రధారులు. తెలుగులో రెంటచింతల సత్యనారాయణ, సురభి కమలాబాయి, పి. శాంతకుమారి నటించగా, బెంగాలీలో బెంగాలీ తారలు నటించారు. రెండు భాషలలోనూ కమలాభాయే కథానాయకి. ఆ చిత్రానికి హిరేన్ బోస్ అనే బెంగాలీ ఆయన దర్శకుడు. ఆయనే సంగీత దర్శకత్వం కూడా నిర్వహించాడు. అయితే ఆయన సాంకేతిక పరిజ్ఞానం అంతంత మాత్రం కావడంతో చిత్ర నిర్మాణం సరిగా సాగలేదు. నిర్మాణం ఆగిపోయి నిర్మాతలకు భారీగా నష్టం వచ్చే పరిస్థితిలో కథానాయిక పాత్ర ధరించడంతో పాటు దర్శకత్వం, ఎడిటింగ్ కూడా తనే నిర్వహించి, చిత్రాన్ని పూర్తి చేసి అందర్నీ ఆశ్చర్యపరచింది కమలాబాయి. అయితే చిత్రం టైటిల్స్ లో మాత్రం దర్శకుడిగా హిరెన్ బోస్ పేరే కనబడుతుంది.
భక్త కనకదాసు
ఈ చలనచిత్రం కనకదాసు (1509-1609) అను భక్తుని గూర్చి. ఇతను కర్ణాటకలోని గొప్ప భక్తుడు. ఇతని జ్ఞాపకార్ధం, కర్ణాటక ప్రభుత్వం ఏటా ఒక సెలవుదినం అమలుచేస్తుంది (కన్నడ పంచాగం ఆధారంగా. 2011 లో నవంబరు 14; 2012 లో 2013 డిసెంబరు 1 లో నవంబరు 20). కనకదాసు గొప్ప భక్తుడేకాక, మంచి కవి, తత్వవేత్త కూడా.
భక్త కనకదాసు ఈ చిత్రం 1966,ఫిబవరి 25న విడుదలైయింది. ఈ చిత్ర దర్శకులు వై.అర్.స్వామి
భక్త కన్నప్ప
భక్త కన్నప్ప గొప్ప శివ భక్తుడు. పూర్వాశ్రమంలో తిన్నడు అనే బోయవాడు. చరిత్ర ప్రకారం శ్రీకాళహస్తి పరిసర ప్రాంత అడవుల్లో సంచరిస్తూ వేటాడి జీవనం సాగించేవాడు. ఒకనాడు అలా వేటాడుతుండగా అతనికి అడవిలో ఒక చోట శివలింగం కనిపించింది. అప్పటినుంచీ తిన్నడు దానిని భక్తి శ్రద్ధలతో పూజిస్తూ తాను వేటాడి తెచ్చిన మాంసాన్నే నైవేద్యంగా పెడుతుండేవాడు.
ఒక సారి శివుడు తిన్నడి భక్తిని పరీక్షించ దలచి తిన్నడు పూజ చేయడానికి వచ్చినపుడు శివలింగంలోని ఒక కంటినుంచి నీరు కార్చడం మొదలు పెట్టాడు. విగ్రహం కంటిలోనుంచి నీరు కారడం భరించలేని తిన్నడు బాణపు మొనతో తన కంటిని తీసి నీరు కారుతున్న కంటికి అమర్చాడు. వెంటనే విగ్రహం రెండో కంటినుంచి కూడా నీరు కారడం ఆరంభమైంది. కాలి బొటనవేలును గుర్తుగా ఉంచి తన రెండో కంటిని కూడా తీసి విగ్రహానికి అమర్చాడు. తిన్నడి నిష్కల్మష భక్తికి మెచ్చిన శివుడు అతనికి ముక్తిని ప్రసాదించాడు. అందువల్లనే తిన్నడికి కన్నప్ప అనే పేరు వచ్చింది. తిన్నడు పూర్వ జన్మలో అర్జునుడు అనే (కిరాతార్జునీయం) ఒక కథ కూడా ప్రచారంలో ఉంది.
తన కన్నును ఈశ్వరునికర్పించినందులకు తిన్నడు కన్నప్ప అయ్యాడు. కన్నప్పనాయనారు అయ్యాడు. నేత్రేశనాయనారు అనునది సంస్కృతనామము
భక్త శిరియాల
భక్త శిరియాల మురళీ పిక్చర్స్ పతాకంపై జి.రామకృష్ణారావు దర్శకత్వంలో బి.పద్మనాభం, చిలకలపూడి సీతారామాంజనేయులు ప్రధాన పాత్రల్లో నటించిన 1948 తెలుగు భక్తిరస చిత్రం.
భక్త విజయం
భక్త విజయం తెలుగులో విడుదలైన ఒక డబ్బింగ్ సినిమా.
భక్త కబీర్
భక్త కబీర్ 1943లో విడుదలైన తెలుగు చలనచిత్రం.
భక్త పోతన (1966 సినిమా)
మహాకవి పోతన జీవితగాధ ఇతివృత్తంగా 1942లో వచ్చిన సినిమా ను మళ్ళీ 1966లో తీశారు. ఈ చిత్రం 1966, ఆగస్టు 5న విడుదలైంది. 1942లో పోతనగా నటించిన చిత్తూరు నాగయ్య ఈ సినిమాలో ఒక చిన్నపాత్ర (వ్యాసమహర్షిగా)పోషించడం విశేషం.
ఈ సినిమాలో గుమ్మడి వెంకటేశ్వరరావు పోతనగా నటించగా సావిత్రి సరస్వతీదేవిగా నటించింది. రావుగోపాలరావు, శారద, అంజలీదేవి ఇతర నటులు.
భక్త ప్రహ్లాద (1967 సినిమా)
భక్త ప్రహ్లాద 1967 లో చిత్రపు నారాయణ మూర్తి దర్శకత్వంలో విష్ణు భక్తుడైన ప్రహ్లాదునిని కథ ఆధారంగా వచ్చిన సినిమా. దీనికి మునుపు 1931, మరియు 1942 లో కూడా ఇదే పేరుతో తెలుగులో సినిమాలు వచ్చాయి. ఈ సినిమాలో హిరణ్యకశిపుడిగా ఎస్.వి. రంగారావు, ప్రహ్లాదుడిగా రోజారమణి, ప్రహ్లాదుడి తల్లిగా అంజలీ దేవి నటించారు.
వైకుంఠము వాకిలి వద్ద కావలి ఉండే జయ విజయులు తపోదనులైన సనకసనందులను లోనికి వెళ్ళనీయక అడ్డుకొని అపహాస్యం చేయడంతో వారు కోపించి రాక్షసులు కమ్మని శపిస్తారు. విష్ణువును శరణు వేడిన జయవిజయులకు శ్రీహరి మూడు జన్మలు నావిరోదులుగా పుట్టి నా చేతిలో మరణించి తిరిగి నావద్దకు వస్తారని చెపుతాడు.
హిరణ్యాక్షుడు శ్రీహరి చేతిలో వరాహరూపం ద్వారా మరణించినట్లు తెలుసుకొన్న హిరణ్యకశిపుడు శ్రీహరిని మట్టుపెట్టాలంటే కొన్ని శక్తులు కావాలని బ్రహ్మ కోసమై ఘోర తపస్సు చేసి తనకు పగలు కాని, రాత్రి కాని- బయటా, లోపలా కాని- మనిషి వలన కాని, జంతువువలన కాని, ఏ ఆయుధముల వలన కాని మరణం లేకుండా వరం పొందుతాడు.
హిరణ్యకశిపుడు తపస్సు చేయుచున్నపుడు ఇంద్రుడు ఆమె భార్యను అపహరించి తీసుకొని పొతున్నపుడు నారదుడు అడ్డుకొని ఆమెను తన ఆశ్రమమునకు తీసుకొని వెళతాడు. అక్కడ ఆమెకు శ్రీహరి గురించి జ్ఞానభోద చేయుచున్నపుడు ఆమె కడుపులో ఉన్న ప్రహ్లాదుడు వింటుంటాడు. తపస్సు ముగించి వచ్చిన హిరణ్యకశిపుడు తన భార్యను నారద ముని ఆశ్రమమునుండి తీసుకెళ్ళి, సమస్త లోకాలనూ జయించి దేవతలను బానిసలుగా చేసుకొంటాడు.
ప్రహ్లాదుడు పెరుగుతూ హరిభక్తిని కూడా పెంచుకొంటుంటాడు. తండ్రికి అది ఇష్టముండదు. హరి మనకు శత్రువు అతడిని ద్వేషించమని చెప్తాడు. అయినా హరినామ స్మరణ చేస్తూ తన తోటి వారిని కూడ హరి భక్తులుగా మార్చుతుంటాడు. అనేక విధాలుగా చెప్పి చెప్పి విసిగిన హిరణ్యకశిపుడు ప్రహ్లాదుని చంపివేయమని ఆదేశిస్తాడు. ప్రహ్లాదుని చంపుటకు తీసుకొని పోయిన వారు అతడిని అనేక విధాలుగా చంపుటకు ప్రయత్నించిననూ ప్రహ్లాదుడు హరి ప్రభావము వలన చనిపోడు. హిరణ్య కశిపుని వద్దకు వచ్చి వారు మహరాజా! పాములతో కరిపించితిమి, కొండలపై నుండి తోయించితిమి, ఏనుగులతో తొక్కించితిమి, మంటలలో వేయించితిమి, సముద్రములో పడవేసితిమి అయిననూ ప్రహ్లాదునికేయు అవ్వలేదని చెపుతారు. హిరణ్య కశిపుడు తన చేతులతో విషము తాగించినా ప్రహ్లాదుడు చనిపోక తనను అనుక్షణం ఆ శ్రీహరి రక్షిస్తూ ఉంటాడని చెపుతాడు. నిన్ను రక్షించిన శ్రీహరి ఎక్కడున్నడని అడిగిన తండ్రితో సర్వాంతర్యామి అయిన శ్రీహరి ఎక్కడైనా, అంతటా తానై ఉంటాడని అంటాడు ప్రహ్లాదుడు. అయితే ఈ స్థంభములో ఉంటాడా నీ శ్రీహరి చూపించు అని, స్థంభమును బ్రద్దలు కొడతాడు హిరణ్యకశిపుడు. స్థంభమునుండి నృసింహావతారమున వెలువడిన శ్రీ మహావిష్ణువు సంద్యా సమయమున, ఇంటి బయటాలోనా కాని గడపపై, మానవ శరీరము, జంతువు కాని రూపములో ఆయుధము లేకుండా తన వాడి గోళ్ళతో హిరణ్యకశిపుని సంహరిస్తాడు.
బాల్యంలో ఎంతో ప్రహ్లాదుడిగా వయసుకి మించిన పరిణితి చూపి నటించింది రోజారమణి. ఆమెకీ చిత్రం మంచి పేరు తెచ్చింది. ప్రముఖ సంగీత విద్వాంసుడు మంగళంపల్లి బాలమురళీకృష్ణ నారదునిగా నటించారు. హరనాధ్ శ్రీ మహావిష్ణువుగా నటించారు.
తెరపై ఈ చిత్రాన్ని పురాణంగా చెప్పడం కంటే, నాటకీయత కు ప్రాధాన్యతనూ దర్శక నిర్మాతలు ప్రయత్నించేరని అందుకే సముద్రాల కంటే తనకు ప్రాధాన్యత నిచ్చేరని ఈ చిత్ర రచయిత డి.వి.నరసరాజు గారు పేర్కొనే వారు.
భక్తిమాల
భానుమతి, అద్దంకి శ్రీరామమూర్తి ముఖ్య పాత్రలు పోషించిన 'భక్తిమాల' చిత్రాన్ని భాస్కర్‌ పతాకాన హరిబాయి దేశాయ్‌ దర్శకత్వంలో మద్రాసులో నిర్మించారు. వెంపటి పెద సత్యనారాయణ ఈ చిత్రానికి నృత్య దర్శకత్వం వహించారు. భక్తిమాల చిత్రంలో మీరాబాయి లాంటి కథానాయిక పాత్ర భానుమతిది. "పాడిన పాటలకు చిత్రంతో పేరొచ్చింది గాని, డ్యాన్సులకు ఏమాత్రం పేరు రాలేదు. పత్రికల్లో నృత్య భంగిమతో నా ఫొటోవేస్తూ 'కీళ్ల నొప్పుల భంగిమల తార భానుమతి' అని కూడా రాశారు" అని భానుమతి పేర్కొన్నారు. బి.ఆర్‌.పంతులు, ముదిగొండ లింగమూర్తి ఈ ప్రొడక్షన్‌ నిర్వహించారు.
భలే దొంగలు (1976 సినిమా)
ఇది 1976లో విడుదలైన ఒక తెలుగు సినిమా. హిందీ చిత్రం చోర్ మచాయె షోర్ చిత్రాన్ని తెలుగులో పునర్నిర్మాణం చేశారు.
కృష్ణ, జయప్రద ప్రేమించుకుంటారు. అపార్ధాలతో విడిపోతారు. కృష్ణ జైలు పాలౌతాడు. అక్కడ మోహన్ బాబుతో గొడవపడి తర్వాత స్నేహం చేస్తాడు. పద్మనాభం తదితరులు కూడా స్నేహితులౌతారు. వీరంతా జైలు నుండి తప్పించుకుని ఒక ఊరు చేరతారు. గ్రామస్తులందరూ వీరిని మంత్రిగారి మనుషులనుకుంటారు. అక్కడి బందిపోట్ల నుండి గ్రామాన్ని రక్షిస్తారు. కృష్ణ, జయప్రద ల మధ్య సయోధ్య, విలన్లతో పోరాటం చిత్ర ముగింపు.
భలే మొనగాడు
భలే మొనగాడు అనే జానపద చిత్రాన్ని పి.మల్లిఖార్జునరావు సునందిని పిక్చర్స్ పతాకంపై 1968లో రూపొందించాడు. జానపద బ్రహ్మగా వాసిగాంచిన బి.విఠలాచార్య దీనికి దర్శకత్వం వహించాడు. ఈ చిత్రం 1968, జూలై 12వ తేదీన విడుదల అయ్యింది.విజేతపుర మహారాజు (జూనియర్ ఏ.వి.సుబ్బారావు). రాకుమార్తె వైశాలిదేవిని వివాహం చేసుకోవాలని, గోకర్ణుడు (రామదాసు) వికర్ణుడు (వి.జె.శర్మ) రాజ్యానికి వస్తారు. జగన్మాతను పూజించి నిర్ణయం చెబుతానన్న రాకుమారికి ఆలయంలో ఒక చిలుక కన్పించి, రేపు సభలో మాత నిర్ణయం చెబుతుందని తెలియచేస్తుంది. ఆలయంలో రాకుమారికి విజయసేనుడు (కాంతారావు) అనే యువకుడు పరిచయమై, ఆమె ప్రేమను పొందుతాడు. మరునాడు రాజ్యసభలో వరులిద్దరూ, సభాసదులు వుండగా చిలకవచ్చి భోగాపురంలోగల మాట్లాడే పువ్వు, రాగాపురంలోని సంగీతం పాడే కొమ్మ పెనుశిల కాట్లాడే బొమ్మ, ఈ మూడు విచిత్ర వస్తువులు ఎవరుతెస్తే వారిని రాకుమారి వివాహం చేసుకుంటుందని, దేవి ఆనతిగా ప్రకటిస్తుంది. ఒక ఏడాది గడువులోగా వాటిని తెస్తామని గోకర్ణ, వికర్ణులు, విజయసేనుడు బయలుదేరుతారు. విజయసేనుడు, తన మేనత్త కొడుకు అని తెలిసికొన్న వైశాలి (కృష్ణకుమారి) ఆనందిస్తుంది. విజయుడు, తన స్నేహితుడు ప్రేమికుడు (చలం)తో బయలుదేరి, దారిలో ఓ మండూకుని, అతని కుమార్తె బిజిలి (విజయలలిత)ని కలుస్తారు. వారి సాయంతో ఈ వస్తువుల జాడ గ్రహించి తొలుత సంధ్యారాణి వద్దగల మాట్లాడే పువ్వును, ఆపైన గీతాంజలి, ఆమె అన్నవద్దగల సంగీతం పాడే కొమ్మను, ఆ తరువాత, తన గానంతో పెను శిలను కరిగించి కాట్లాడే బొమ్మను సాధించి మహారాజుకు చూపటం, వీటిపై ఆశపడి చిలక రూపంలో వీటిని కోరిన ఘంటా భైరవుడు (త్యాగరాజు) వాటిని విజయసేనునివద్దనుంచి తస్కరించటం, తిరిగి విజయుడు తనకు తెలిసి పరాక్రమంతో వాటిని నాశనంచేసి, ఆ మాంత్రికుని అంతంచేయటం జరుగుతుంది. వైశాలినియొక్క తప్పిపోయిన సోదరి బిజిలి అని తెలిసాక, వైశాలికి, బిజిలికి, విజయసేనునితో వివాహం జరిగి అందరూ ఆనందించటంతో చిత్రం శుభంగా ముగుస్తుంది.
ఈ చిత్రంలోని గీతాలను సి.నారాయణరెడ్డి, దాశరథి, ఆరుద్ర రచించగా ఎస్.పి.కోదండపాణి స్వరకల్పన చేశాడు. ఘంటసాల, పి.సుశీల, జిక్కి తదితరులు ఆలపించారు.
ఈ సినిమాలోని పాటల వివరాలు:
భలే పెళ్లి
డా. దుర్గాప్రసాద్‌రావు 'భలే పెళ్ళి'ని జగన్నాథ్‌ దర్శకత్వంలో నిర్మించాడు. దీన్ని తారుమారు అనే ఆరు రీళ్ళ సినిమాతో కలిపి విడుదల చేశారు.
డాక్టర్‌ కె.శివరామకృష్ణయ్య హీరోగా నటించిన ఈ చిత్రంలో గరికిపాటి రాజారావు, జయంతి గంగన్న పంతులు, ఎస్‌.రంగస్వామి అయ్యంగార్‌, నాగలక్ష్మిబాయి శాంతకుమారిబాయి, రవీంద్రనాథ్‌, కొత్తపల్లి లక్ష్మయ్య, ఉప్పులూరి సుబ్బారావు ముఖ్య పాత్రధారులు. ఇది గీతకర్త పింగళి నాగేంద్రరావు యొక్క తొలి సినిమా. పింగళి నాగేంద్ర రావు కథా రచయితగా, పాటల రచయితగా పరిచయం చేస్తూ 'భలే పెళ్లి' రూపొందించారు.
ఛైర్మన్‌ కావాలనుకునే ఓ మోతుబరి, తనకు ఇంగ్లీషు తెలిసిన భార్య ఉంటే హోదా, అంతస్తు పెరుగుతోందని తలచి రెండో పెళ్ళి కోసం ప్రయత్నిస్తాడు. అప్పుల్లో వున్న ఒక అడ్వకేటు కూతురుతో మోతుబరి వివాహానికి మధ్యవర్తులు అంగీకరింపచేస్తారు. కానీ అప్పటికే ప్రేమలో పడిన అడ్వకేటు కూతురు తన పెళ్లి తప్పించడానికి నటరాజ ఫిలింస్‌ అనే సినిమా కంపెనీని ఆశ్రయిస్తుంది. ఆ కంపెనీ యజమాని చిన్నతనంలో ఇంటినించి పారిపోయిన మోతుబరి అసలు బావమరిది. ఆయన ఇటు అడ్వకేట్‌కి, అటు కామందు ఛైర్మన్‌కి మధ్య తగువు వచ్చేలా చేసి, ముహూర్త సమయం దాటిపోయేలా చేయడం 'భలే పెళ్ళి' ఇతివృత్తం. ఇందులో 'పింగళి రాసిన ఒక పద్యం నాలుగు పాటలు ఉన్నాయి. ఈ రెండు చిత్రాలు కలిపి విడుదల చేశారు.
భలే రంగడు
భలే రంగడు 1969లో విడుదలైన తెలుగు సినిమా. దీనికి తాతినేని రామారావు దర్శకత్వం వహించారు.
భలే తమ్ముడు (1969 సినిమా)
భలే తమ్ముడు 1969లో విడుదలైన ఒక తెలుగు చిత్రం. హిందీలో విజయవంతమైన 'చైనాటౌన్' ఆధారంగా నిర్మంచబడింది. విడిపోయిన ఇద్దరు అన్నదమ్ములు, ఒకరు దొంగ, ఒకరు గాయకుడిగా మారతారు. పోలిసులు దొంగను బంధించి ఆ స్థానంలో గాయకుడ్ని దొంగల స్థావరంలో ప్రవేశపెడతారు. (తర్వాత కాలంలో వచ్చిన డాన్ (తెలుగులో యుగంధర్) ఇదే ఇతివృత్తంతో తయరయ్యాయి. మహమ్మద్ రఫి పాడిన ఎంతవారుకాని, గోపాలబాల, నేడే ఈనాడే, ఇద్దరిమనసులు ఒకటాయె' మొదలైన పాటలు ఇప్పటికి వినిపిస్తుంటాయి.
డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.
భలే రాముడు
భలే రాముడు (ఆంగ్లం: Bhale Ramudu) 1956లో విడుదలైన తెలుగు సినిమా. ఇది తమిళంలో "ప్రేమ పాశం" పేరుతో నిర్మించారు.
ఇది 1943లో నిర్మించబడిన హిందీ హిట్ చిత్రం కిస్మత్ ఆధారంగా నిర్మించబడింది.
జమీందార్ నారాయణ రావు (జంధ్యాల) కు ఇద్దరు కూతుర్లు; రూప మరియు తార. ఇద్దరికీ ముద్దుగా పెంచుతూ నాట్యం నేర్పిస్తాడు. జమీందారు వద్ద గుమస్తాగా పనిచేస్తున్న (సి.ఎస్.ఆర్.) కొడుకు రాము. రాము రూపకు పూలగుచ్ఛాన్ని బహుకరిస్తూండగా రూప మెట్ల మీదనుండి జారి పడిపోతుంది. తద్వారా కుంటిదై పోతుందని బాధపడుతున్న జమీందారు వెంటబడి రామును రివాల్వర్ తో కాలుస్తాడు. గాయపడిన రాము నదిలో దూకేస్తాడు. జమీందార్ పోలీసులకు భయపడి పారిపోతాడు. తన ఆస్తిని మరియు పిల్లల సంరక్షణ గుమస్తాకు అప్పగిస్తాడు.
చాలాకాలం తర్వాత రాము, కృష్ణ (అక్కినేని) పేరుతో తిరిగి పట్నానికి వస్తాడు. ఈ మధ్యకాలంలో గుమస్తా జమీందారీ వ్యవహారాల్ని చేజిక్కించుకుని పిల్లల్ని పేదరికానికి విడిచిపెడతాడు. కృష్ణ అప్పన్న (రేలంగి) తో స్నేహం చేస్తాడు. రూప కృష్ణకు ఆశ్రయమిస్తుంది క్రమేణా అది ప్రేమగా మారుతుంది. చివరికి రూప వైద్యం కోసం జమీందారీ నుండి డబ్బును దొంగిలిస్తాడు. గుమస్తా చిన్న కొడుకు చలం తారను ప్రేమిస్తాడు. రాము వారిద్దరికీ వివాహం జరిపిస్తాడు. జమీందారు ఎక్కడ తిరిగి వస్తాడో అనే భయంతో అతన్ని బయటపెట్టడానికి నృత్య ప్రదర్శన ఏర్పాటుచేస్తాడు. చివరికి పోలీసులు వచ్చి రాము మరియు కృష్ణ ఇద్దరూ ఒక్కరేనని పుట్టుమచ్చ ఆధారంగా గుర్తిస్తారు. చివరికి రాము మరియు రూప వివాహంతో కథ సుఖాంతం అవుతుంది.
భారతి (సినిమా)
"భారతి (నటి) కోసం వేరే వ్యాసం చూడండి."
music direction ఎస్. పి. కోదండపాణి అండ్ సత్యం
భారతి 1975 లో విడుదలైన తెలుగు సినిమా.
భార్యాబిడ్డలు
అక్కినేని నాగేశ్వరరావు ,జయలలిత,కృష్ణకుమారి
దర్శకుడు :  తాతినేని రామారావు
సంగీత దర్శకుడు : కె.వి.మహదేవన్
నిర్మణ సంస్థ : ప్రసాద్ ఆర్ట్ పిక్చర్స్
భార్యాభర్తల సవాల్
భార్యాభర్తల సవాల్ 1983 లో విడుదలైన తెలుగు చిత్రం.
బస్తీ బుల్‌బుల్
బస్తీ బుల్ బుల్ 1971 లో విడుదలైన తెలుగు సినిమా.
ఇందిర (మణిమాల) భర్త లేని సమయంలో హత్య చేయబడుతుంది. కూతురు ప్రతిమ (విజయలలిత) మరియు భర్త రావుజీ (ప్రభాకర రెడ్డి) కలిసి సి.ఐ.డి. ప్రకాష్ (విజయచందర్) సాయంతా ఈ మిస్టరీని ఛేదిస్తారు.
భీమాంజనేయ యుద్ధం
మహాలక్ష్మీ మూవీస్ వారి భీమాంజనేయ యుద్ధం చిత్రానికి ఛాయాగ్రహణ దర్శకుడు వి.వి.రామచంద్ర. ఈ చిత్రంలో భీముని పాత్రను దండమూడి రాజగోపాల్, ఆంజనేయుని పాత్రను కామినేని ఈశ్వరరావు ధరించారు. ఇంకా ఈ చిత్రంలో ద్రౌపదిగా ఎస్.వరలక్ష్మి, నలకూబరునిగా కాంతారావు, రంభగా కాంచన, సౌదామినిగా రాజశ్రీ, మరియూ కైకాల సత్యనారాయణ, రమణారెడ్డి మొదలైనవారు నటించారు. ఈ చిత్రానికి తాండ్ర సుబ్రహ్మణ్యం కథను అందించగా, కె.వి.నాగేశ్వరరావు కళాదర్శకత్వం, టి.వి.రాజు సంగీతం నిర్వహించారు. 
ఈ చిత్రంలో హాస్య నటుడు చలం నారదుడు పాత్రలో కనిపిస్తాడు. చలం ఈ పాత్ర వెయ్యటం అదే మొదటిసారి చివరిసారి కూడా!
భీష్మ (1962 సినిమా)
భీష్మ: ఇది 1962లో విడుదలైన తెలుగు పౌరాణిక చిత్రం. ఎన్.టి.అర్ భీష్మునిగా నటించారు. గాంగేయుని జననం, తండ్రి శంతనుని కోరిక తీర్చడానికి భీషణమైన ప్రతిజ్ఞ చేసి భీష్మునిగా పేరు గాంచడం, సోదరులయిన చిత్రాంగదుడు, విచిత్రవీర్యుల కోసం కాశీరాజు కుమార్తెలయిన అంబ, అంబిక, అంబాలికలను స్వయంవరం నుండి బలవంతంగా తీసుకుని రావడం, తన మనసు సాల్వునకు అంతకు ముందే అర్పించానని అంబ పలకడంతో ఆమెను సాల్వునకప్పగించగా, సాల్వుడు అంబను నిరాకరించడం, స్వయంవరం నుండి తెచ్చిన అంబను ఆజన్మ బ్రహ్మచారిగా ఉంటానని భీషణ ప్రతిజ్ఞ చేసిన భీష్ముడు వివాహమాడ నిరాకరించడం, తరువాత అంబ తపస్సుతో శివుని మెప్పించి భీష్ముని చంపగల శక్తిని కోరి మరుజన్మలో శిఖండిగా జన్మించడం, భీష్ముడు కురువృద్దునిగా కురుక్షేత్ర యుద్ధంలో పాల్గొనడం, చివరకు అర్జునుని శరాఘాతంతో భీష్మునికి మరణం తధ్యమైనపుడు, భీష్ముడు తండ్రి యిచ్చిన స్వచ్ఛంద మరణం పొందే వరాన్ని ఉపయోగించి ఉత్తరాయణ పుణ్యకాలంలో శ్రీకృష్ణదర్శనం అయిన పిదప పరమపదాన్ని అలంకరించడం వరకు చిత్రకథ సాగుతుంది. భీష్మ కథ అంటే మొత్తం భారతం అన్నట్టు చిత్రంలో మహాభారత కథ మొత్తం సృష్టించబడింది. అంబ గా అంజలి, సాల్వునిగా కాంతారావు, కర్ణునిగా గుమ్మడి, దుర్యోధనునిగా ధూళపాల నటించారు.
భీష్మ ప్రతిజ్ఞ (1921 సినిమా)
భీష్మ ప్రతిజ్ఞ పేరుతో తెలుగులో రెండు సినిమాలు వచ్చాయి. వీటిలో మొదటిది తెలుగు చలనచిత్ర పితామహుడు రఘుపతి వెంకయ్య 1921లో తీసినది. ఇది ఒక తెలుగు నిర్మాత తీసిన మొదటి చిత్రంగా చరిత్రఅత్మకమైనది..
1921లో తీసిన "భీష్మ ప్రతిజ్ఞ" తొలి తెలుగు మూకీ చిత్రంగా చెప్పబడుతుంది. మాటలు లేవు గనుక "తెలుగు" చిత్రం అనడం కొంత అసంబద్ధం. "తెలుగు వాడు" తీసిన చిత్రం అని చెప్పడం సమంజసం.
రఘుపతి వెంకయ్య తన కుమారుడు ఆర్.ఎస్.ప్రకాష్‌ను సినిమా నిర్మాణం నేర్చుకోవడానికి విదేశాలు పంపాడు. ప్రకాష్ జర్మనీ, ఇటలీ, అమెరికా దేశాలు పర్యటించాడు. ప్రపంచ ప్రసిద్ధి చెందిన దర్శకుడు 'సిసిల్ బి డెమిల్లి' (Ceicil B.Demille) 'టెన్ కమాండ్‌మెంట్స్'(Ten Comamndments) చిత్రాన్ని నిర్మిస్తున్నపుడు ప్రకాష్ ఆయన క్రింద కొంతకాలం పనిచేశాడు.
ప్రకాష్ తిరిగి వచ్చిన తరువాత ఈయన దక్షిణభారతదేశంలో మొట్టమొదటి సినిమా నిర్మాణ సంస్థ 'Star of the East' ను స్థాపిచాడు. 1921లో భీష్మప్రతిజ్ఞ మూగచిత్రాన్ని నిర్మించారు . ప్రకాష్ దర్శకత్వం వహించడమే కాకుండా ఈ చిత్రంలో భీష్ముని పాత్రను కూడా పోషించారు. 'డి కాస్టెల్లో'(De Castello)అనే ఆంగ్లయువతి గంగ పాత్రను ధరించింది. తరువాత ఈ తండ్రీకొడుకులు "మత్స్యావతార్", "నందనార్", "గజేంద్రమోక్షం" వంటి మరికొన్ని మూగసినిమాలను తీశారు. తరువాత ప్రసిద్ధులైన సి.పుల్లయ్య, వై.వి.రావులూ ప్రకాష్ అనుచరులుగా తమ సినీ ప్రస్థానాన్ని ప్రారంభించారు.
భీష్మ (1944 సినిమా)
భీష్మ 1944 లో చిత్రపు నారాయణ మూర్తి దర్శకత్వంలో వచ్చిన ఒక తెలుగు సినిమా.
భోజ కాళిదాసు
జయా ఫిలింస్‌ పతాకాన మీర్జాపురం రాజా, హెచ్‌.వి.బాబు దర్శకత్వంలో నిర్మించిన భోజ కాళిదాసు విజయం సాధించింది. ఈ చిత్రంలో కన్నాంబ, అద్దంకి శ్రీరామమూర్తి ముఖ్య పాత్రధారులు.
భూమి కోసం
భూపతి వంశానికి చెందిన జమిందారు (హిందీ నటులు అశోక్ కుమార్) కు జగ్గయ్య, జమున పిల్లలు. తండ్రి భావాలతో విభేదించి జగ్గయ్య ఇల్లువిడిచి వెళ్ళిపోతాడు. జమున వివాహం మానుకుని తండ్రితో ఉండి పోతుంది. అశోక్ కుమార్ మరణం తరువాత జగ్గయ్య తన కూతురు (ప్రభ) తో తిరిగి చెల్లి దగ్గరకు వస్తాడు.
భూకైలాస్ (1940 సినిమా)
1940లో విడుదలైన ఈ భూకైలాస్ చిత్రం మైసూరు శ్రీ సాహిత్య సామ్రాజ్య నాటకమండలి వారి నాటకం యొక్క తెర అనువాదం. అందువలన సన్నివేశ చిత్రీకరణ మొదలైన అంశాలు, రంగస్థల నాటకాన్ని పోలిఉంటాయి. 1958లో విడుదలైన భూకైలాస్ సినిమాతో పోల్చితే ఈ సినిమాలో పాత్రలు వ్యవహారిక భాషనే ఉపయోగించాయి. సుబ్బయ్య నాయుడు రావణుని పాత్రను పోషించగా, నాగేంద్రరావు నారద పాత్రను పోషించి అద్భుతంగా నటించారు. ఆర్. సుదర్శనం సమకూర్చిన సంగీతం సినిమా విజయానికి దోహదం చేసింది. లక్ష్మీబాయి తదితరులు పాడిన "సుమడోలీ.." పాట ఆ రోజుల్లో బాగా ప్రాచ్యురం పొందిందిన సినీ చరిత్రకారుడు రాండర్ గై ఈ సినిమాను సమీక్షించాడు.
అప్పట్లో దక్షిణాది రాష్ట్రాల మధ్య అవినాభావ సినిమా సంబంధాలకు అద్దంపడుతూ, ఆంధ్ర దేశంలో బ్రహ్మాండమైన విజయాన్ని సాధించింన ఈ తెలుగు చిత్రంలో నటించిన నటీనటులు ఆర్.నాగేంద్రరావు, సుబ్బయ్య నాయుడు, లక్ష్మీబాయి, సురభి కమలాబాయి కన్నడవారు. నిర్మాత ఏ.వి.మెయ్యప్పన్ తమిళులు, దర్శకుడు సుందరరావు నాదకర్ణి మరాఠీవారు కావటం విశేషం
భూకైలాస్ (1958 సినిమా)‌
‌ఇదే పేరుగల మరొక సినిమా కోసం భూకైలాస్ (1940 సినిమా) చూడండి.
తెలుగు సినిమా వైభవాన్ని చాటి చెప్పిన పలు నిర్మాణ సంస్థల్లో ఎ.వి.ఎం సంస్థ ఎన్నదగినది. ఆ సంస్థ నుండి ‘భక్తప్రహ్లాద’, ‘రాము’, ‘నోము’ వంటి ఎన్నో అత్యుత్తమ చిత్రాలు వచ్చాయి. ఎ.వి.ఎం. సంస్థ నిర్మించిన ఎన్నో ఆణిముత్యాల్లో అజరామరంగా నిలిచిపోయిన పౌరాణిక చిత్రం 1958లో విడుదలైన ‘భూకైలాస్‌’. నిజానికి అంతకుముందే ‘భూకైలాస్‌’ అనే నాటకం ఆధారంగా ఏ.వి.మొయ్యప్పన్‌ తెలుగులో ‘భూకైలాస్‌’ (1940) చిత్రాన్ని నిర్మించారు. అయితే, అందులో కొందరు మినహా దర్శకనిర్మాతల దగ్గర నుంచి నటీనటుల వరకు పలువురు కన్నడ, తమిళ పరిశ్రమకు చెందిన వారే కావడం గమనార్హం. ఆ తర్వాత ఇదే కథను ఎ.వి.ఎం. సంస్థ 1958లో తెలుగు, తమిళం, కన్నడ భాషల్లో నిర్మించింది. ఆయా భాషలకు చెందిన మేటి నటీనటులతో మూడు భాషల్లో నిర్మించిన ‘భూకైలాస్‌’ చిత్రం అన్ని భాషల్లోనూ విజయవంతం కావడం విశేషం.పరమశివుని భక్తుడైన రావణాసురుడు ఓ రోజు తన తల్లి కోరిక మేరకు శివుని ఆత్మలింగం తెస్తానని శపథం చేసి తపస్సుకు వెళ్తాడు. శివుని ఆత్మలింగం రావణుని వశమైతే సమస్త దేవతలు అతనికి ఊడిగం చెయక తప్పదని ఇంద్రుడు ఆందోళన చెందుతాడు. రావణుని తపస్సుకు భంగం కలిగించేందుకు విఫలయత్నం చేస్తాడు. చివరకు మహావిష్ణువును ఆశ్రయిస్తాడు. విష్ణు మాయ ఫలితంగా రావణాసురుడు ఆత్మలింగానికి బదులుగా పార్వతిని ఇమ్మని శివుణ్ణి కోరతాడు. రావణుని వెన్నంటి అనుసరించిన పార్వతికి మార్గమధ్యంలో నారదుడు ఎదురుపడి రావణుని తప్పించుకునే తరుణోపాయం చెబుతాడు. వనవిహారానికి వచ్చిన మండోదరిని రావణాసురునికి చూపించి అసలైన పార్వతి ఆమేనని నారదుడు నమ్మబలుకుతాడు. రావణుడు మండోదరిని అర్థాంగిగా చేసుకుంటాడు. ఆ క్రమంలో తనకు జరిగిన మోసాన్ని గ్రహించిన రావణుడు మళ్ళీ ఆత్మలింగం కోసం ఘోరతపస్సు చేస్తాడు. శివుని మెప్పించి ఆత్మలింగంతో తిరుగుముఖం పడతాడు. ఆత్మలింగంతో రావణుడు లంకకు చేరకుండా నారదుడు, విఘ్నేశ్వరుడు ఆటంకాలు కల్పిస్తారు. మార్గమధ్యంలో సంధ్యావందనం కోసమని ఆ ఆత్మలింగాన్ని బాలుడి వేషంలో ఉన్న విఘేశ్వరుని చేతికి రావణాసురుడు ఇస్తాడు. రావణుడు తిరిగి వచ్చేలోగా ఆ బాలుడు ఆత్మలింగాన్ని నేలపై ఉంచుతాడు. దానిని పెకిలించేందుకు రావణుడు చేసిన ప్రయత్నం వృథా అవుతుంది. ఆత్మార్పణకు సిధ్ధపడిన రావణాసురిని కైలాసపతి కరుణించి, ఆ ప్రదేశం ‘భూకైలాసం’గా మారుతుందని చెప్పి అనుగ్రహిస్తాడు.
సముద్రాల రాఘవాచార్య రచనా సామర్థ్యానికి ‘రాముని అవతారం రఘుకుల సోముని అవతారం’ అనే ఒక్క పాట తార్కాణం గా నిలుస్తుంది.(ఈపాటలో భరతుడ్ని ఉద్దేశిస్తూ సాగిన 'కపటనాటకుని పట్టాభిషేకం' అనే పాదం విమర్శలకు గురి అయ్యింది.) ఈ పాటలో రాముని అవతార వైశిష్ట్యాన్ని చూపించారు. ‘దేవదేవ ధవళాచల మందిర’, ‘జయజయమహాదేవా’, ‘తగునా వరమీయా ఈ నీతి దూరునకు..’ వంటి పాటలు ఘంటసాల వెంకటేశ్వరరావు గళంలో జీవం పోసుకున్నాయి. ‘సుందరాంగా అందుకోరా’, ‘మున్నీట పవళించు నాగశయనా’ వంటి పాటలు కూడా ఆణిముత్యాలే. ఆర్‌.సుదర్శనం, ఆర్.గోవర్థనం కలసి ఈ చిత్రానికి సంగీతం అందించారు. ఈ చిత్రాన్ని మరపురాని మనోజ్ఞ దృశ్యకావ్యంగా మలచిన ఘనత దర్శకుడు కె.శంకర్‌కు దక్కుతుంది.
భూలోకంలో యమలోకం
భూలోకంలో యమలోకం 1966, నవంబర్ 11న విడుదలైన తెలుగు చలనచిత్రం.
బొబ్బిలి పులి
బొబ్బిలి పులి 1982 లో విడుదలై ఘనవిజయం సాధించిన తెలుగు చిత్రం.
బొబ్బిలి రాజా
వెంకటేష్ కథానాయకుడుగా నటించిన బొబ్బిలి రాజా చిత్రం ఘన విజయం సాధించి ఆయనకు తిరుగులేని మాస్ ఇమేజ్ ను తెచ్చింది. ఈ సినిమా 1990 సెప్టెంబరు 24లో విడుదల అయింది. దివ్యభారతి తెలుగులో కథానాయికగా పరిచయమైన చిత్రమిది. దీనికి దర్శకుడు బి. గోపాల్. సురేష్ ప్రొడక్షన్స్ సంస్థలో డి. రామానాయుడు ఈ చిత్రాన్ని నిర్మించారు.
వెంకటేష్ చిత్రాలలో 3 సెంటర్లలో 175 రోజులు ప్రదర్శించబడిన మొదటి చిత్రం.
బొబ్బిలి సింహం
బొబ్బిలి సింహం ఎ. కోదండరామిరెడ్డి దర్శకత్వంలో బాలకృష్ణ, రోజా, మీనా ప్రధాన పాత్రల్లో నటించిన 1994 నాటి తెలుగు చలన చిత్రం.
కథారచయిత విజయేంద్రప్రసాద్ ఈ సినిమా కథను ప్రేమాభిషేకం ఇతివృత్తం స్ఫూర్తితో తయారుచేశారు. ప్రేమాభిషేకం సినిమాలో కథానాయకునికి కేన్సర్ ఉండడంతో ఆ విషయాన్ని దాచిపెట్టి కథానాయకికి వేరే వివాహం జరిగేలా ప్రవర్తిస్తాడు. దీన్నే తిరగేసి కథానాయకికి ప్రాణానికి ప్రమాదం కలగడంగా మార్చి ఈ కథను తయారుచేసినట్టు విజయేంద్రప్రసాద్ పేర్కొన్నారు.
భోగిమంటలు (సినిమా)
పట్టాభిరామయ్య, పరమేశ్వరరావు బావా బావమరదులు. డాక్టరు చదువుతున్న పట్టాభిరామయ్య కొడుకు రఘురాంకు, పరమేశ్వరరావు కూతురు శారదను ఇచ్చి పెళ్లి చేయడానికి నిశ్చితార్థం జరుగుతుంది. పట్టాభిరామయ్య రెండో కొడుకు లక్ష్మణ్ ఆవేశపరుడు. వ్యవసాయదారుడు. మునసబు కూతురు రాధ, లక్ష్మణ్ ప్రేమించుకుంటారు. పరమేశ్వరరావు కొడుకు గంగాధరం, మునసబు గారి అబ్బాయి స్నేహితులు. పిచ్చయ్య అనే వ్యక్తి మునసబుకు కుడిభుజం. పట్టాభిరామయ్య, పరమేశ్వరరావు కుటుంబాలను విడదీయాలని మునసబు పిచ్చయ్య సాయంతో కుట్రపన్నుతాడు. పులివేషాల పోటీ రోజున గంగాధరం ఒక అమ్మాయిని చెరచాలని ప్రయత్నించి విఫలమవడంతో ఆమెను చంపివేస్తాడు. వూరి నుండి వస్తున్న పట్టాభిరామయ్య ఇది చూస్తాడు. మునసబు ప్రేరణతో పరమేశ్వరరావు పట్టాభిరామయ్య వద్దకు వచ్చి తన కొడుకు పేరు బయటపెట్టవద్దని ప్రాధేయపడతాడు. న్యాయం కోసం నిలబడే పట్టాభిరామయ్య తిరస్కరిస్తాడు. పట్టాభిరామయ్య దారుణంగా హత్యచేయబడతాడు. లక్ష్మణ్ ప్రత్యర్థులపై పగబడతాడు. ఈ విషయంలో అన్నతో మాటామాటా పెరిగి మునసబు ప్రేరణతో వాటాలు పంచుకుంటాడు. తన తండ్రి హత్యకు కారకులెవరో కనిపెట్టడానికి రఘురాం వేరే మార్గంలో ప్రయత్నిస్తాడు.
బొంబాయి ప్రియుడు
బొంబాయి ప్రియుడు 1996 లో కె. రాఘవేంద్ర రావు దర్శకత్వంలో విడుదలైన సినిమా. ఇందులో జె. డి. చక్రవర్తి, రంభ ప్రధాన పాత్రధారులు.
బొమ్మా బొరుసే జీవితం
తాతల ఆస్తిని అనుభవిస్తున్న గణపతిరావు తన 12 ఏండ్ల పుత్రరత్నం రాజాకు పేదవారంటే ఆటబొమ్మలని, వారి మీద దయాదాక్షిణ్యాలు చూపడం మంచిది కాదని నూరిపోస్తాడు. పెట్రోలు బంకులో ఉద్యోగం ఊడిపోయిన పన్ను అనే అమ్మాయి, డిగ్రీ చేతబట్టుకుని ఉద్యోగం కోసం బజారులో పడిన హరికృష్ణ అనే అబ్బాయి కలుసుకుంటారు. ఘరానా దొంగతనాలు చేస్తూ పట్టుబడతారు. జైలు నుండి తిరిగివచ్చిన హరి గణపతి బొమ్మల దుకాణంలో ఉద్యోగం సంపాదిస్తాడు. బొమ్మల కోసం వచ్చిన రాజా హరిని చూసి ముచ్చటపడి అతడిని పెట్టెలో పెట్టి ప్యాక్ చేయించి ఇంటికి తీసుకువెళతాడు. కరాటే వీరుడితో హరిని చితక్కొట్టిస్తాడు. కోపంతో తిట్టిన హరికి హనుమంతుడి వేషం వేయించి వీధుల్లో త్రిప్పుతాడు. ఈతకొలనులో త్రోయిస్తాడు. హరి రాజాను నానామాటలు అని పారిపోతాడు. కానీ రాజా ఆ తరువాత హరి కోసం మారాము చేస్తాడు. గణపతి వెళ్లి హరిని అతని స్నేహితురాలు పన్నూను తీసుకువస్తాడు. హరి, పన్ను కలిసి రాజా మెదడుకు పదును పెడతారు.
బొమ్మరిల్లు (1978 సినిమా)
శ్రీధర్,మాధవి
ఈ సినిమా కోసం ఆరుద్ర రెండు పాటలను రచించారు.
బ్రహ్మచారి మొగుడు
బ్రహ్మచారి మొగుడు 1993 లో రేలంగి నరసింహారావు దర్శకత్వంలో విడుదలైన హాస్యభరిత చిత్రం. రాజేంద్ర ప్రసాద్, యమున ఇందులో ప్రధాన పాత్రధారులు. జె. వి. రాఘవులు స్వరాలు సమకూర్చాడు.
బ్రహ్మర్షి విశ్వామిత్ర
బ్రహ్మర్షి విశ్వామిత్ర సినిమా నందమూరి తారక రామారావు దర్శకత్వంలో, ఆయన స్వంత నిర్మాణ సంస్థ అయిన ఎన్.ఏ.టి. పిక్చర్స్ పతాకంపై నిర్మించిన 1991 నాటి తెలుగు చలనచిత్రం. పురాణాల్లోని విశ్వామిత్రుని కథను ఆధారంగా చేసుకుని సమకాలీన సాంఘిక, రాజకీయ అంశాలపై విమర్శనాస్త్రంగా రామారావు సినిమాను తీర్చిదిద్దారు.
సినిమాకు సంగీతదర్శకత్వం ప్రముఖ హిందీ సంగీత దర్శకుడు రవీంద్ర జైన్ అందించారు. ఆయన సంగీతం అందించిన తొలి తెలుగు చిత్రం ఇదే.
బ్రతుకే ఒక పండగ
రాధ అంధురాలు. అమె అందమంతా ఆమె సహనంలోనే వుంది.
మేనత్త ఆదిలక్ష్మి రాధ చేత ఇంటి చాకిరీ అంతా చేయిస్తూ; నానాకష్టాలు పెడుతూ వున్న భరించి ఆ నరకంలోనే పడివుంది. ఆదిలక్ష్మి అద్దెకిచ్చే ఒక గదిలో వుంటున్న బాబ్జి ఆమె కూతురు సుబ్బలక్ష్మితో ప్రేమాయణం సాగిస్తూ, ప్రియురాలి సహకారంతో తన మిత్రుడైన లా విద్యార్థి గోపాల్‌కు కూడా ఒక గది అద్దెకు ఇప్పిస్తాడు. ఆ ఇంటి ఆవరణలోనే అద్దెకుంటున్న మామ్మ అక్కడున్న వారి కందరికీ పెద్దదిక్కు; చేదోడు వాదోడుగా మానవత్వానికి మారుపేరుగా మెలుగుతూ ఉంది. రాధ అగచాట్లకు మామ్మ కన్నీరే సానుభూతి పలుకులు.
ఆ గుడ్డిదాన్ని గొడ్డును బాదినట్లు బాది ఆదిలక్ష్మి పెట్టే ఆ హింసాకాండనంతా చూచి సహించలేక గోపాల్ రాధను ఆ నరకం నుండి తీసుకువెళ్ళి పెళ్ళి చేసుకుని వేరే కాపురం పెట్టాడు. బాబ్జి సుబ్బలక్ష్మిని ప్రేమించిన పాపానికి ఆ ఇంట కుక్కలతో బాటు బ్రతుకుతూనే ఉన్నాడు. క్రొత్త పనిమనిషి నిర్లక్ష్యానికి తట్టుకోలేక ఆదిలక్ష్మి రాధ ఇంటికి వెళ్ళి మరల రమ్మని బలవంతం చేసింది. మా ఇంటి వైపు కన్నెత్తి చూడవద్దని భార్యాభర్తలిద్దరూ ఆమెను బయటకు నడవమన్నారు. పగబూనిన ఆదిలక్ష్మి గోపాల్ మేనమామ వరహాలయ్య చెవిలో వూదింది.
రాధకు కంటి ఆపరేషన్ చేయబడి కళ్ళు వచ్చాయి. తన భర్త రాకకై రాధ వేయి కళ్ళతో నిరీక్షిస్తుంది. కానీ వరహాలయ్య ప్రత్యక్షమై తాను గోపాల్ మేనమామ అని తన కూతురు సీతకు గోపాల్‌కు అదివరకే వివాహమయ్యిందనీ, వారికొక బిడ్డ కూడా ఉన్నాడని, రాధ ఆ ఊరిలో ఉన్నంతవరకూ సీత బ్రతుకు ఎడారి పాలేనని ఒక కట్టుకథ చెప్పి రాధను నమ్మించాడు. పచ్చి అబద్ధాన్ని నమ్మిన అమాయకురాలు గోపాల్ జీవితమైనా సుఖపడుతుందని ఆశపడి, ఇక తన బ్రతుకు నిరర్థకమని ఆత్మహత్యకు తలపడింది. ఒక క్రిస్టియన్ ఫాదర్ రాధను రక్షించి తన కూతురువలె చూచుకుంటున్నాడు. రాధ గర్భవతి. గతాన్ని మరిపింప చేసేందుకు ఎలాగో ఒకలా గోపాల్‌కు సీతనిచ్చి పెళ్ళి చేశాడు వరహాలయ్య. వకీలు వృత్తిలో మనసు మార్చుకోసాగాడు గోపాల్.
రాధ మగశిశువును కన్నది. అబ్బాయి పేరు రవి. సీత ఒక ఆడపిల్లను కని మరణించింది. అమ్మాయి పేరు లత. సుబ్బలక్ష్మికి ఒక అబ్బాయి శేఖర్; ఒక అమ్మాయి జ్యోతి.
గోపాల్ జడ్జి కూడా అయ్యాడు. రవి ఎం.ఎస్.సి. పాస్ అయ్యాడు. తన స్వతంత్ర భావాలతో సంఘంలో జరిగే అన్యాయాన్ని ఎదుర్కొనగల ధైర్యశాలి రవి.
విద్యార్థులను ఎరలుగా ఉపయోగించుకునే కోదండరమయ్య, వరహాలయ్య లాంటి రాజకీయవేత్తలనబడే స్వార్థపరుల ఆటలు సాగనివ్వకుండా విద్యార్థులను పెడత్రోవన పడనీకుండా కాపాడాడు రవి. లతలాంటి అమ్మాయిల జీవితాలను పాడుచేసే రాంబాబులాంటి హిప్పీలకు గుణపాఠం నేర్పించాలని ఒక కొట్లాటలో చిక్కు కోవడమేకాక రాంబాబును హత్య చేశాడనే నేరం అతనిపై మోపబడి జైలు పాలయ్యాడు. కోర్టులో రవికి వ్యతిరేకంగా సాక్షులు తీసుకు రాబడ్డారు.
జడ్జి గోపాలరావు దయామయుడని అతన్ని కలుసుకుంటే మేలు జరగవచ్చని ఫాదర్ రాధకు నచ్చజెప్పి పంపాడు. రాధ జడ్జిగారింటికి వచ్చింది. రవి తన ఒక్కగానొక్క కొడుకని, తనకు పుత్రభిక్ష పెట్టి న్యాయం చేకూర్చమని రాధ జడ్జిగారి పాదాలు పట్టుకుంది. చిరపరిచితమైన ఆ పాదాలు ఆమెకు గతాన్ని గుర్తుచేశాయి.
రవి తన కొడుకని తెలిసిన గోపాల్ తన కర్తవ్యాన్ని అర్థం చేసుకుని, జడ్జి పదవికి రాజీనామా ఇచ్చి డిఫెన్స్ లాయర్‌గా నిలబడ్డాడు.
రౌడీలకు వరహాలయ్య ఇచ్చిన ఐదు వేలు చాలకు అతనితో గొడవపడుతూ వుంటే విని కేసు వివరాలన్నీ తెలుసుకున్నాడు గోపాల్. రౌడీలను వరహాలయ్యను పోలీసులు అరెస్ట్ చేశారు. రవి నిర్దోషి అని వెల్లడైంది. ఆదిలక్ష్మి పశ్చాత్తాపంతో కుమిలిపోయింది. గోపాల్ రాధని, రవిని స్వీకరించాడు.
రవికి జ్యోతికి, శేఖర్‌కు లతకు వివాహం జరిగింది.
బృందావనం (1992 సినిమా)
బృందావనం హాస్య ప్రధానంగా తీసిన తెలుగు సినిమా 1992లో విడుదలయ్యింది. చక్కని సంగీతం, కథ, హాస్యంతో సినిమా మంచి ప్రేక్షకాదరణ పొందింది.
రాజేంద్ర ప్రసాద్, రమ్య కృష్ణల జంట కొన్ని విచిత్రమైన పరిస్థితులలో, తమ మిత్రుల ప్రేమకు సహకరించేందుకు, ఒకరికొకరు పరిచయమై వారు కూడా ప్రేమలో పడుతారు. అయితే రమ్యకృష్ణ తండ్రి సత్యనారాయణ (పానకాలు) అంతకు పూర్వం అంజలీదేవి దంపతులను మోసం చేసి వారి ఇల్లు బృందావనాన్ని తన హస్తగతం చేసుకొన్నట్లు కథానాయకునికి తెలుస్తుంది. అంజలీదేవి ఇక్కడ రాజేంద్ర ప్రసాద్ అమ్మమ్మ. అతడు తన మిత్రులతో కలిసి సత్యనారాయణ ఇంటిలో అద్దెకు చేరి, అతనిని నానా తిప్పలూ పెట్టి, చివరికి ఇల్లు తన అమ్మమ్మకు తిరిగి వచ్చేలా చేయడం, తన ప్రేమను సఫలం చేసుకోవడం ఈ చిత్రంలో కథ.
బ్రహ్మముడి (1985 సినిమా)
బ్రహ్మముడి 1985లో విడుదలైన తెలుగు చలనచిత్రం. దాసరి నారాయణరావు దర్శకత్వం వహించిన ఈ చిత్రంలో త్రినాధ్, రజని, చక్రవర్తి నటించగా, చంద్రశేఖర్ సంగీతం అందించారు.
అష్టవిధ వివాహాలు
యాజ్ఞవల్క్య స్మృతి ననుసరించి పూర్వీకులు ఎనిమిది విధాలైన వివాహాలను శాస్త్ర సమ్మతం చేసారు. ఈ వివాహాల వలన వదూవరులు సుఖ సంతోషాలు పొందుతారని తెలియజేసారు . అవి
ఈ విధములైన అష్ట విధ వివాహాలు యాజ్ఞవల్కస్మృతిలో కానవస్తాయి. ఇవే కాక హిందూ సాంప్రదాయంలో స్వయంవరం అనే మరొక సాంప్రదాయ వివాహం చూడచ్చు. శివదనుస్సును విరిచి శ్రీరాముడు సీత ను పెళ్ళాడినది. మత్యయంత్రమును ఎక్కుపెట్టీ ద్రౌపదిని అర్జునుడు చేపట్టినది ఈపద్దతినే.
పంచాయుధములు
శ్రీ మహావిష్ణువు ఆయుధాలు
కెప్టెన్
‌కెప్టెన్ 1994లో విడుదలైన తెలుగు చిత్రము.
చాణక్య చంద్రగుప్త
చాణక్య చంద్రగుప్త 1977 లో విడుదలైన తెలుగు చారిత్రాత్మక చిత్రం. ఇందులో అక్కినేని నాగేశ్వరరావు చాణక్యుడిగా నటించగా నందమూరి తారక రామారావు చంద్రగుప్తునిగా నటించాడు.
చదరంగం (1967 సినిమా)
చదరంగం ఎస్.వి. రంగారావు స్వీయ దర్శకత్వంలో ప్రధాన పాత్రలో నటించి నిర్మించిన 1967 నాటి తెలుగు చలన చిత్రం. ఇతర ముఖ్యపాత్రల్లో జమున, హరనాథ్, అంజలీదేవి నటించారు. సినిమా కథ, సంభాషణలు డి.వి.నరసరాజు రాశారు.
చక్రధారి (1977 సినిమా)
భక్త కుంభార కన్నడ చిత్రానికి ఇది తెలుగు రూపం.డాక్టర్ రాజకుమార్ ధరించిన పాత్రను అక్కినేని పోషించారు.కన్నడంలో సంగీత దర్శకత్వం వహించిన జి.కె.వెంకటేష్ తెలుగులోనూ సంగీత సారథ్యంవహించారు.పాటల బాణీలు కూడా కొన్ని అవే ఉన్నాయి.
విఠలా విఠలా పాండురంగ విఠలా-జి ఆనంద్ (చిత్రంలో బాలసుబ్రహ్మణ్యం)
నువ్వెవరయ్యా,నేనెవరయ్యా నువ్వూ నేనూ ఒకటేనయ్యా-రామకృష్ణ
ఎక్కడున్నావూ ప్రభూ ఎక్కడున్నావూ-రామకృష్ణ
నాలో ఏవేవో ఊహలూ-సుశీల,జానకి
హరినామమే మధురం -రామకృష్ణ
నేడే కనుగొంటిని హరిని కనుగొంటిని-రామకృష్ణ
పంచభక్ష్యాలు
మనిషి తినగలిగిన, త్రాగగలిగిన పలు పదార్ధాలను ఐదుగా పెద్దలు నిర్ణయించారు. వాటిని పంచభక్ష్యాలు అంటారు. అవి
చక్రపాణి
ఆలూరు వెంకట సుబ్బారావు (ఆగష్టు 5, 1908 - సెప్టెంబరు 24, 1975 ) (కలంపేరు చక్రపాణి) ప్రఖ్యాతి పొందిన బహుభాషావేత్త, తెలుగు రచయిత, పత్రికా సంపాదకుడు, సినీ నిర్మాత మరియు దర్శకుడు. చందమామ-విజయా కంబైన్స్ నిర్మాణ సంస్థను స్థాపించిన వారిలో ఒకడు.
చక్రపాణి గుంటూరు జిల్లా తెనాలిలో 1908, ఆగష్టు 5 న ఒక మధ్య తరగతి వ్యవసాయ కుటుంబంలో గురవయ్య, వెంకమ్మ దంపతులకు జన్మించాడు. జాతీయోద్యమ ప్రభావానికి లోనై ఉన్నత పాఠశాల విద్యకు స్వస్తిచెప్పి యలమంచిలి వెంకటప్పయ్య వద్ద హిందీ భాషను అభ్యసించాడు. ఆ సమయంలో హిందీ భాషా వ్యాప్తికి గాఢ కృషిసాగిస్తున్న వ్రజనందన వర్మ దగ్గర హిందీ భాషలో చక్కని పాండిత్యాన్ని గడించాడు. 'చక్రపాణి' అనే కలం పేరును ఈయనకు అతనే ప్రసాదించాడు. తరువాత స్వయంకృషితో సంస్కృతం, ఇంగ్లీషు భాషలలో గాఢ పరిచయాన్ని పొందాడు. క్షయ వ్యాధిగ్రస్తుడై 1932 లో మదనపల్లె లోని శానిటోరియంలో వైద్యం కోసం వెళ్ళాడు. అక్కడే కొన్ని నెలలు ఉండి, సాటి రోగి అయిన ఒక పండితుని సాయంతో బెంగాలీ భాష కూడా నేర్చుకొన్నాడు. నేర్చుకొన్న తరువాత బెంగాలీ నవలలను తెలుగు లోకి అనువదించడం మొదలు పెట్టాడు. ముఖ్యంగా శరత్‌బాబు నవలలకు ఆయన అనువాదం ఎంతటి నిర్దిష్టం అంటే - శరత్‌బాబు తెలుగువాడు కాడన్నా, ఆ పుస్తకాల మూలం బెంగాళీ అన్నా చాలా మంది నమ్మేవారు కాదు. తరువాత తెలుగులో చిన్న చిన్న కథలు, నవలలు వ్రాయటం మొదలుపెట్టాడు.
1940 లో ముంబైలోని ఫేమస్ ఫిలింస్ వారి ధర్మపత్ని కోసం ఈయన మాటలు వ్రాసాడు. బి.ఎన్.రెడ్డి రూపొందిస్తున్న స్వర్గసీమకు మాటలు వ్రాయడానికి చెన్నై వెళ్ళాడు.
1949-1950 లో నాగిరెడ్డి, చక్రపాణి కలవడం, కలసి విజయా ప్రొడక్షన్స్ను స్థాపించి, సినిమాలు తీయాలని నిర్ణయించడం జరిగింది. అప్పటి నుంచి వాహినీ స్టుడియోలో తెలుగు, తమిళ, కన్నడ, హిందీ భాషలలో దాదాపు 35 చలనచిత్రాలను రూపొందించారు. ఇద్దరూ కలసి షావుకారు, పాతాళ భైరవి, మాయాబజార్, గుండమ్మ కథ, మిస్సమ్మ, అప్పు చేసి పప్పు కూడు లాంటి అజరామరమైన సినిమాలు తీశారు. సినిమాలే కాక చక్రపాణి నాగిరెడ్డితో కలసి పిల్లల కోసం చందమామ కథల పుస్తకం ప్రారంభించాడు.
1934-1935 లో కొడవటిగంటి కుటుంబరావుతో కలసి తెనాలిలో యువ మాసపత్రికను మంచి అభిరుచిగల తెలుగు పాఠకుల కోసం ప్రారంభించాడు. 1960 లో దీనిని హైదరాబాదుకు తరలించారు.
ఈయన సెప్టెంబరు 24, 1975 సంవత్సరంలో పరమపదించాడు.
చక్రవాకం (సినిమా)
కోడూరి కౌసల్యాదేవి నవల "చక్రవాకం" ఆధారంగా, డి. రామానాయుడు ఈ చిత్రాన్ని నిర్మించారు. ప్రేమనగర్ తర్వాత తీయబడ్డ ఈ చిత్రం అక్కినేని అనారోగ్య కారణంగా, శోభన్ బాబు కథానాయకుని పాత్ర పోషించారని చెబుతారు. ఎస్.వీ.ఆర్, జి.వరలక్ష్మి, వాణిశ్రీ, చంద్రకళ, రాజబాబు, శ్రీధర్ వంటి మంచి తారాబలంతో నిర్మించిన ఈ చిత్రం వాణిజ్యపరంగా సఫలం కాలేదు. చక్రవాకం అనే మకుటం సామాన్య ప్రేక్షకులకు అర్ధం కాలేదనేది ఒక కారణంగా చెబుతారు.
వాణిశ్రీ, శోభన్ లు ప్రేమికులు. ఆస్తి వేరేవారికి పోరాదని శోభన్ వదిన జి.వరలక్ష్మి అతన్ని తన చెల్లెలు చంద్రకళకు ఇచ్చి చేయాలని ప్రయత్నిస్తుంది. ప్రేమికులు దూరం కావడం, కథానాయిక కష్టాలు పాలై తండ్రిని పోగొట్టు కొవడం, చివరికి ప్రేమికుల కలయిక చిత్రకథ.
చల్ మోహనరంగా
చల్ మోహనరంగా ఫణి మూవీస్ బ్యానర్‌పై 1978, జూన్ 29న విడుదలైన తెలుగు సినిమా.
చాలా బాగుంది
చాలా బాగుంది ఇవివి సత్యనారాయణ దర్శకత్వంలో 2000 లో విడుదలైన ఒక కుటుంబ కథా చిత్రం. శ్రీకాంత్, మాళవిక, వడ్డే నవీన్ ప్రధాన పాత్రలు పోషించారు.ఎల్బీ శ్రీరాం ఈ సినిమాలో గంటస్తంభం వెంకటేశ్వరరావు అనే ఒక విలక్షణమైన పాత్ర పోషించాడు. ఆ పాత్ర సంభాషణలు కూడా వైవిధ్యంగా పలుకుతుంది. ఎల్బీ శ్రీరాం కు మంచి పేరు తెచ్చిన సినిమా.
చలాకీ చెల్లెమ్మ
చలాకీ చెల్లెమ్మ 1982లో విడుదలైన తెలుగు చలనచిత్రం. జానకిరాం దర్శకత్వం వహించిన ఈ చిత్రంలో మురళీమోహన్ , గీత, మోహన్ నటించగా, రమేష్ నాయుడు సంగీతం అందించారు.
చలాకీ మొగుడు చాదస్తపు పెళ్లాం
చలాకీ మొగుడు చాదస్తపు పెళ్లాం 1989లో విడుదలైన తెలుగు చలనచిత్రం. రేలంగి నరసింహారావు దర్శకత్వం వహించిన ఈ చిత్రంలో రాజేంద్ర ప్రసాద్, రజని, నూతన్ ప్రసాద్, అల్లు రామలింగయ్య, వై. విజయ, నిర్మలమ్మ నటించగా, జె.వి.రాఘవులు సంగీతం అందించారు.
చందమామ (1982 సినిమా)
చందమామ రేలంగి నరసింహారావు దర్శకత్వం వహించిన మొట్టమొదటి సినిమా. ఈ సినిమా మాదిరెడ్డి సులోచన రచించిన సంధ్య నవల ఆధారంగా తీయబడింది.
చందన (యాడికి)
చందన, అనంతపురం జిల్లా, యాడికి మండలానికి చెందిన గ్రామము.
ఛండీ చాముండీ
ఛండీ చాముండీ 1983 లో విడుదలైన ఒక తెలుగు చిత్రం.
చండీరాణి (1983 సినిమా)
చండీరాణి 1983 లో విడుదలైన తెలుగు చిత్రం.
చండిక (సినిమా)
రఘుపతి సూర్యప్రకాష్ దర్శకత్వంలో భవానీ పిక్చర్స్ పతాకాన బళ్లారి రాఘవాచార్య, కన్నాంబ నటించగా చండిక చిత్రాన్ని నిర్మించారు. ఇందులో ఇద్దరికీ మంచి పేరొచ్చింది.
చండీరాణి (1953 సినిమా)
చండీరాణి 1953, ఆగష్టు 28న విడుదలైన తెలుగు చలనచిత్రం. భానుమతీ రామకృష్ణ తొలిసారిగా దర్శకత్వం వహించిన ఈ చిత్రంలో నందమూరి తారక రామారావు, పి. భానుమతి, ఎస్.వి. రంగారావు, అమర్‌నాథ్, రేలంగి వెంకట్రామయ్య, సి.ఎస్.ఆర్ తదితరులు నటించారు.
చంద్రవంక (1951 సినిమా)
Chandravanka (1951)
చంద్రవంక (1951 సినిమా)
వేదండపురానికి విక్రమ దేవ్ రాజు, అతని భార్య రూపవతి. వారి ఏకైక కుమారుడు ఆనంద కుమార్ ఆనంద కుమార్ పుట్టినరోజు సందర్భంలో ఒకనాడు విక్రమదేవ్ నృత్యగానాది వినోదాలు జరిపి, సభ ముగింపక ముందు ఒక సంవత్సరం లోపల యువరాజు ఆనందకుమారుకి పట్టాభిషేకం చేసి తాను విశ్రాంతి తీసుకొనబోయే సంగతి విక్రమ దేవరాజు తన మంత్రి ద్వారా ప్రజలకి, సామంతులకి, తెలియజేస్తారు.
చంద్రహారం
చంద్రహారం (Chandraharam) 1954లో విడుదలైన తెలుగు సినిమా. దీనిని విజయా ప్రొడక్షన్స్ వారు కమలాకర కామేశ్వరరావు దర్శకత్వంలో నిర్మించారు. 
చందనరాజు ప్రాణం అతని మెడలోని హారంలో వుంటుంది. అతను ఒక చిత్రాన్ని గీసి ఆ ఊహాసుందరి (గౌరి)నే పెళ్ళి చేసుకుంటానంటాడు. ఆ రాజ్యాన్ని స్వంతం చేసుకోవాలనుకున్న ధూమకేతు తన సలహాదారైన నిక్షేపరాయున్ని పంపి ఆ పోలికలు వున్న అమ్మాయిని లేకుండా చేయాలనుకుంటాడు. ఇలా వుండగా రాకుమారుని పాట విని యక్షకన్య చంచల వచ్చి తనను ప్రేమించమని కోరి, భంగపడి అతని మెడలోని చంద్రహారాన్ని తీసుకుని పోతుంది. ఫలితంగా అతను మరణిస్తాడు. మరో యక్షిణి సహాయంతో మళ్ళీ జీవిస్తాడు. ఈ జీవన్మరణ సమస్యతో వున్న చందనరాజు గౌరిని చూసి వివాహం చేసుకుంటాడు. చివరకు ఆమె పాతివ్రత్య మహిమలే చంచలకు ఓటమి, యువరాజుకు ప్రాణగండం తప్పుతుంది.
సాధారణంగా విజయా వారు తీసిన సినిమాలను విడుదల వరకూ దాచిపెట్టరు, సినమా రషెస్ ఎప్పటికప్పుడు ఇతర సినిమా జనానికి, డిస్ట్రిబ్యూటర్లకు, విలేకరులకు చూపుతూంటారు. అలా సినిమాను చూసిన సినీ జనమంతా సినిమా సూపర్ హిట్ అవుతుందన్నారు. విజయా వారు పాతాళ భైరవి తర్వాత ఆ స్థాయిలో నిలిచిపోవాలనుకుని ఈ సినిమా తీయడంతో, అందుకు తగట్టు మంచి ప్రచారం చేయించారు. ఆంధ్ర ప్రాంతంలోని అన్ని కేంద్రాల్లోనూ సినిమాను విడుదల చేశారు. సినిమాలో కథ మెల్లిగా సాగడం, హీరో ఎంతకూ నిద్రలేవకపోవడం వంటి అంశాల వల్ల సినిమా ప్రేక్షకులను ఆకట్టుకోలేకపోయింది. ఇదే విషయాన్ని నెల్లూరు శేష్ మహల్ థియేటర్లో తొలిరోజు సినిమా చూస్తున్న నిర్మాతలను ఇంటర్వెల్ సమయంలో కొందరు యువకులు అడిగేశారు. అలా సినిమా పరాజయం పాలైంది.
చంద్రహాస (1941 సినిమా)
వాణీ పిక్చర్స్‌ పతాకాన 'చంద్రహాస' చిత్రం ఎం.ఎల్‌.రంగయ్య దర్శకత్వంలో రూపొందింది. సూర్యకుమారి, జి.ఎన్‌.స్వామి ముఖ్య పాత్రధారులు.
మహామంత్రి కావడంతో తృప్తిలేని కుంతల రాజ్యపు మహామంత్రి కుంభీనసుడు రాజకుటుంబాన్ని నాశనం చేసి తన కొడుకును చక్రవర్తిని చేయదలంచి నడిపిన కథ అంతా తన కూతురు విషయ కంటి కాటుక రేఖా ప్రయోగంతో తలక్రిందులై చంద్రహాసునికే రాజ్యం దక్కుతుంది. మేనల్లుడికి తనకూతుర్నిచ్చుకొని కండ్లారా చూద్దామనుకొన్న మహారాజు మనోరథాన్ని మంటగలపడానికి మహామంత్రి కుట్రపన్నుతాడు.
చంద్రలేఖ
చంద్రలేఖ 1998లో కృష్ణవంశీ దర్శకత్వంలో విడుదలైన తెలుగు చిత్రం. నాగార్జున, రమ్యకృష్ణ ఇందులో ప్రధాన పాత్రధారులు.
చంటబ్బాయి
చంటబ్బాయి, 1986లో విడుదలైన ఒక తెలుగు సినిమా. ఇందులో చిరంజీవి కంగారు టైపు అయిన, ఇంకా గుర్తింపు పొందని ఒక ప్రైవేటు డిటెక్టివ్‌గా నటించాడు. సినిమాలో హీరోయజమ్ కంటే హాస్యానికి ప్రాధాన్యతనిచ్చారు. Peter Sellers వ్రాసిన "A shot in the dark" అనే కామెడి నవల ఈ కథకు మూలం.
పాండురంగారావు ఉరఫ్ "పాండు .. జేమ్స్ పాండ్" కాస్త అయోమయం టైపు చిన్నకారు ప్రైవేటు డిటెక్టివ్. జ్వాల (సుహాసిని) అమే అమ్మాయి ఒక హత్యానేరంలో ఇరుక్కుంటే ఆ కేసు పరిష్కరించే బాధ్యత అతనిమీద పడుతుంది. తన పనిలో పనిగా ఆమెను ఇంప్రెస్ చేసేందుకు కూడా ప్రయత్నిస్తుంటాడు. ఆ ప్రయత్నంలో తన డిటెక్టివ్ ఏజెన్సీ బాస్ (రావికొండలరావు) ఈ హత్య చేశాడని ఋజువు చేస్తాడు. 
ఈ కేసు విజయాన్ని చూసిన జ్వాల స్నేహితురాలు డా.నిశ్చల (ముచ్చెర్ల అరుణ) పాండుకు మరొకకేసు అప్పగిస్తుంది. తన తండ్రి (జగ్గయ్య) కు వివాహానికి పూర్వమే పుట్టి, ఎక్కడున్నాడో తెలియని తన సోదరుడు (చంటబ్బాయి) ని వెతికి పట్టుకోవడమే ఆ కేసు లక్ష్యం. ఆ కేసు పరిశోధనలో భాగంగా ఒక యువకుడిని (చంద్రమోహన్) చంటబ్బాయిగా ప్రవేశపెడతాడు పాండు. తరువాత అసలు చంటబ్బాయిని కనుక్కోవడమే ఈ సినిమా కథాంశం.
చంటి
చంటి 1991 లో రవిరాజా పినిశెట్టి దర్శకత్వంలో వచ్చిన సినిమా. ఇందులో వెంకటేష్, మీనా ప్రధాన పాత్రల్లో నటించారు. ఈ చిత్రంలో నటనకు వెంకటేష్ కు ఉత్తమ నటుడిగా, ఉత్తమ గాయకుడిగా ఎస్. పి. బాలుకు నంది పురస్కారాలు లభించాయి. ఈ సినిమాకు "చిన్నతంబి" అనే తమిళ సినిమా మాతృక.చంటి సినిమాకి తమిళంలో విడుదలై ఘనవిజయం సాధించిన "చిన్న తంబి" సినిమా మాతృక. "చిన్న తంబి" సినిమాకి రచయిత, దర్శకుడు పి. వాసు, సినిమాలో ప్రధాన పాత్రలు ధరించినది ప్రభు, ఖుష్బు. ఘనవిజయం సాధించిన ఈ తమిళ చిత్రం హక్కులు కొని తెలుగులో తీయాలని పలువురు భావించారు. బి.గోపాల్ తన దర్శకత్వంలో బాలకృష్ణతో తీయాలని భావించారు, అయితే అప్పటికే కె. ఎస్. రామారావు సినిమా హక్కుల్ని కొనేశారు, ఆయన వెంకటేష్తో తీద్దామని నిర్ణయించుకున్నారు.
సంగీతం ఇళయరాజా
చట్టానికి వేయికళ్లు
చట్టానికి వేయికళ్లు 1983లో విడుదలైన తెలుగు చలనచిత్రం.
చట్టంతో పోరాటం
చట్టంతో పోరాటం 1985 లో కె. బాపయ్య దర్శకత్వంలో విడుదలైన సినిమా. ఇందులో చిరంజీవి, మాధవి, సుమలత ప్రధాన పాత్రలు పోషించారు. ఈ సినిమాను దేవీ ఫిల్మ్స్ ప్రొడక్షన్స్ పతాకంపై దేవీ వరప్రసాద్ నిర్మించాడు.
చట్టానికి కళ్లులేవు
చట్టానికి కళ్ళు లేవు 1981 లో ఎస్.ఎ.చంద్రశేఖర్ దర్శకత్వంలో విడుదలైన సినిమా.ఇది అనే తమిళ సినిమాలు రీమేక్. ఇందులో చిరంజీవి, లక్ష్మి, మాధవి ప్రధాన పాత్రలు పోషించారు.
పోలీస్ ఇన్‌స్పెక్టర్ దుర్గ, విజయ్ అక్కా తమ్ముళ్ళు. ఇద్దరూ చిన్నతనంలో తమ తండ్రి మరణానికి కారణమైన జాన్, జావెద్, జనార్ధన్ అనే ముగ్గురు హంతకుల కోసం వెతుకుతుంటారు. దుర్గ వాళ్ళు చేసిన నేరాలు కోర్టులో నిరూపించి శిక్ష పడేలా చేయాలని చూస్తుంటుంది. కానీ విజయ్ కి మాత్రం చట్టంలో లొసుగుల వల్ల వాళ్ళను ఎప్పటికీ పట్టులేమనే నమ్మకం ఉంటుంది. ఎలాగైనా చట్టం కళ్ళు గప్పి ఒక్కొక్కరిని మట్టు పెట్టాలని ప్రయత్నిస్తుంటాడు. తెలివిగా పథకం వేసి జాన్, జనార్ధన్ లను మట్టు పెడతాడు. ఈ కేసు విచారణ చేస్తున్న దుర్గకు ఆటంకం కలుగుతుంది. తమ్ముడి మీద అనుమానం కలుగుతుంది కానీ నిరూపించడానికి ఎలాంటి ఆధారాలు దొరకవు. చివరికి దుర్గ జావెద్ అక్రమాలని పసిగట్టి అతన్ని అరెస్టు చేయడానికి వెళుతుంది. జావెద్ ఆమెను అపహరిస్తాడు. సమయానికి విజయ్ వచ్చి ఆమెను కాపాడి అతన్ని చంపడంతో కథ ముగుస్తుంది.ఈ సినిమాలో మొత్తం అయిదు పాటలున్నాయి.
ఛాయ (సినిమా)
ఛాయ 1979, జూన్ 9వ తేదీన విడుదలైన తెలుగు సినిమా. 
చంద్రం పట్టభద్రుడైనా ఎక్కడా ఉద్యోగం దొరకక రిక్షా తొక్కుతూ జీవిస్తుంటాడు. ఒక రోజున రవి అనే విద్యార్థి తారసపడి చంద్రం సంగతి తెలుసుకుని జాలిపడి, ఒక ఫ్యాన్సీ షాపులో ఉద్యోగం ఇప్పిస్తాడు. అప్పటి నుండి రవి చంద్రానికి గురువు, యిష్టదైవం. ఇద్దరూ ఒకే గదిలో వుంటారు. ఒక మూగపిల్ల వారికి సహాయపడుతూ వుంటుంది. ఆ మూగపిల్లకి చంద్రం అంటే ప్రాణం. రవి తనతో పాటు కాలేజీలో ఒథెల్లో నాటకంలో నటించిన ఛాయను ప్రేమిస్తాడు. ఛాయ కూడా అతడిని ప్రేమిస్తుంది. ఛాయను లొంగదీసుకోవాలని ప్రయత్నించి విఫలుడైన ప్రసాద్ ఛాయ గురించి లేనిపోని అభాండాలు వేస్తాడు. ఇది విన ఛాయ తండ్రి మండిపడతాడు. రవిని తీసుకుని రమ్మంటాడు. రవి ఇంట్లో లేకపోయే సరికి తానే రవిగా వచ్చి అప్పటికి గండం గడిచేటట్లు చేస్తానని చంద్రం వస్తాడు. అయితే ఛాయ ఇంట్లో చేరిన వారందరి బలవంతం మీద చంద్రం ఛాయ మెడలో పసుపుతాడు కట్టవలసి వస్తుంది. మంగళసూత్రం లేదా పసుపుతాడుకు హైందవ సమాజంలో ఎంతటి విలువ ఉన్నదో, దాని మూలంగా కొందరి జీవితాలు ఎలా పరిణమిస్తాయో ఈ సినిమాలో తెలియజేస్తుంది.
చెంచులక్ష్మి (1943 సినిమా)
1958లో వచ్చిన ఇదే పేరుగల మరొక సినిమా కోసం చెంచులక్ష్మి చూడండి
చెంచులక్ష్మి, 1943లో విడుదలైన ఒక తెలుగు సినిమా. తెలుగు, తమిళ భాషల్లో ఒకేసారి వచ్చింది. 
కమలా కొట్నీస్ అందం, నాట్యం, అభినయం ఈ చిత్రంలో ప్రధాన ఆకర్షణలు. టైటిల్స్‌లో చిన్నయ్య పేరు ఉన్నా గాని సంగీతానికి సంబంధించిన పని అధికంగా సుబ్బరామన్‌దేనని చెబుతారు. టైటిల్స్ మ్యూజిక్‌లోను, గూడెం వాయిద్యాలలోను లాటిన్ అమెరికన్ పోకడలను ప్రవేశపెట్టిన ఘనత సుబ్బరామన్‌దే.
అహోబిల తెగకు చెందిన శిఖనాయకుడు తనకొక కుమార్తెను ప్రసాదించమని విష్ణుమూర్తిని ప్రార్థించాడు. అలా వరమిచ్చిన విష్ణువు ఆమెను తానే పెండ్లాడుతానని చెప్పాడు. అలా కొండజాతి నాయకునికి పుట్టిన బిడ్డ "చెంచులక్ష్మి". సాహసవతిగా పెరిగి పెద్దయ్యింది. విష్ణుమూర్తి నరహరి రూపంలో భూలోకానికి వచ్చి ఆ లక్ష్మితో ప్రేమలో పడ్డాడు. నరహరి అసలు రూపం తెలియని నాయకుడు అనేక పరీక్షలు పెట్టి ఆపై తన కుమార్తెను నరహరికిచ్చి పెళ్ళి చేశాడు.
ఈ సినిమాలోని 12 పాటలను మరియు పద్యాలను సముద్రాల రాఘవాచార్య రచించారు.
ప్రముఖ రచయిత గుడిపాటి వెంకటచలం తన మ్యూజింగ్స్ రచనలో (280వ పుట 5వ ముద్రణ 2005) ఈవిధంగా అన్నారు:
చెంచులక్ష్మి (1958 సినిమా)
చెంచులక్ష్మి, 1958లో విడుదలైన ఒక తెలుగు సినిమా. ఇది తెలుగు, తమిళ భాషలలో విడుదలయ్యింది.
ఈ సినిమాలో మొదటి భాగంలో ప్రహ్లాదుని కథను, రెండవ భాగంలో చెంచులక్ష్మి కథను చూపారు. మొదటి భానుమతిని ఎంపిక చేశారు. తరువాత ఆ పాత్రకు అంజలీదేవిని తీసుకొన్నారు. ఈ సినిమా విడుదలైనపుడు విష్ణువు గెటప్‌లో ఉన్న అక్కినేని నాగేశ్వరరావు కాలెండర్లను థియేటర్ల వద్ద అమ్మారు. ఈ సినిమాలో పాటలు జనప్రియమయ్యాయి. 
అహోబిల తెగకు చెందిన శిఖనాయకుడు తనకొక కుమార్తెను ప్రసాదించమని విష్ణుమూర్తిని ప్రార్థించాడు. అలా వరమిచ్చిన విష్ణువు ఆమెను తానే పెండ్లాడుతానని చెప్పాడు. అలా కొండజాతి నాయకునికి పుట్టిన బిడ్డ "చెంచులక్ష్మి". సాహసవతిగా పెరిగి పెద్దయ్యింది. విష్ణుమూర్తి నరహరి రూపంలో భూలోకానికి వచ్చి ఆ లక్ష్మితో ప్రేమలో పడ్డాడు. నరహరి అసలు రూపం తెలియని నాయకుడు అనేక పరీక్షలు పెట్టి ఆపై తన కుమార్తెను నరహరికిచ్చి పెళ్ళి చేశాడు.
ఇందుగలదండు లేడని సందేహము వలదు
01. ఎంత దయామతివయ్యా అనంతా
02. ఎవడురా విష్ణుండురా ఎవడురా జిష్ణుండురా - మాధవపెద్ది సత్యం
04. కరుణాలవాలా ఇదు నీదు లీల అంతయును వింత పొగడగ నేనెంత - ఘంటసాల
05. చదివించిరి నను గురువులు
06. చెయ్యి చెయ్యి కలుపుదాం చిందులేసి కులుకిదాం - ఎ.పి.కోమల, జిక్కి బృందం
08. చిలకా గోరొంకా కులుకే పకా పకా నేనై చిలకెతే నీవే గోరొంక - జిక్కి, ఘంటసాల
09. నాడు హిరణ్యకసిపుడు అనర్గళ (పద్యం) - ఘంటసాల
11. పరాభవమ్మును సహింతునా నే పరాక్రమించక - మాధవపెద్ది సత్యం
12. మందార మకరంద
13. మహాశక్తిమంతులైనా నిజము తెలియలేరయ్యో నిజం - ఘంటసాల
14. మరపురాని మంచిరోజు నేడు వచ్చెనే ముచ్చటైన వినోదము - జిక్కి, ఘంటసాల బృందం
15. మా చిన్ని పాపాయీ చిరునవ్వేలరా మరి నిదురింపరా - జిక్కి
చెన్నపట్నం చిన్నోళ్ళు
చెన్నపట్నం చిన్నోళ్ళు 1989లో విడుదలైన తెలుగు చలనచిత్రం. ఎస్ ఎస్ రెడ్డి దర్శకత్వం వహించిన ఈ చిత్రంలో డా. రాజశేఖర్, చంద్ర మోహన్, జీవిత, వెన్నెల, నూతన్ ప్రసాద్, వై. విజయ, హేమ సుందర్ తదితరులు నటించారు. ఈ సినిమాకి దర్శకత్వం ఎస్ ఎస్ రెడ్డి నిర్వహించారు మరియు నిర్మాతలు జి గోవింద రాయులు, పిన్నెపల్లి శివ ప్రసాద్ నిర్మించారు. ఈ చిత్రానికి సంగీతం కృష్ణ - చక్ర స్వరాలు అందించారు.
చేసిన బాసలు
చేసిన బాసలు కె.ఎస్.ఆర్.దాస్ దర్శకత్వంలో శోభన్ బాబు, జయప్రద, మురళీమోహన్ ప్రధాన తారాగణంగా సుందర్ లాల్ నహతా నిర్మించిన 1980 నాటి తెలుగు చలనచిత్రం. హిందీలో అమితాబ్ బచ్చన్ ద్విపాత్రాభినయం చేసిన "కష్మేవాదే" చిత్రాన్ని చేసిన బాసలుగా పునర్నిర్మించారు.
చేతిలో చెయ్యేసి చెప్పు
చేతిలో చెయ్యేసి చెప్పు 1976లో విడుదలైన తెలుగు చలనచిత్రం.
చిట్టెమ్మ చిలకమ్మ
చిట్టెమ్మ చిలకమ్మ 1975 లో విడుదలైన తెలుగు సినిమా. ఈ చిత్రంలో శ్రీప్రియ నటించారు.
చెవిలో పువ్వు
సామెత కోసం ఇది చూడండి: చెవిలో పువ్వులు పెట్టుకోవడం
చెవిలో రహస్యం
చెవిలో రహస్యం అనే సినిమాను మహాకవిగా విఖ్యాతుడు, తెలుగు సినిమారంగంలో ప్రముఖ కవి శ్రీశ్రీ నిర్మించారు. 1950 నుంచి 1959 వరకూ సినీకవిగా సంపాదించి సొమ్ము ఈ సినిమాలో పెట్టి చాలా విపరీతమైన నష్టాలను ఆయన చవిచూశారు.
చెయ్యెత్తి జైకొట్టు (1969 సినిమా)
చెయ్యెత్తి జైకొట్టు 1969లో విడుదలైన తెలుగు చలనచిత్రం.
చెయ్యెత్తి జైకొట్టు (1979 సినిమా)
చెయ్యెత్తి జైకొట్టు 1979లో విడుదలైన తెలుగు చలనచిత్రం. కొమ్మినేని శేషగిరిరావు దర్శకత్వం వహించిన ఈ చిత్రంలో కృష్ణంరాజు, గీత నటించగా, జె.వి.రాఘవులు సంగీతం అందించారు.
చిక్కడు దొరకడు (1967 సినిమా)
ఎన్.టి.ఆర్. కథానాయకుణిగా నిర్మాణం జరిగిన సినిమాలలో మంచి విజయం పొందిన సినిమా. సినిమా కథతో పాటు మంచి హాస్యం ఉండి చివరి వరకూ వినోదంగా సాగుతుంది.
ఒకానొక రాజు తన బావమరది వలన తన ఇరువురు పిల్లలను పోగొట్టుకొని జైలుపాలవుతాడు, రెండు ప్రదేశాలలో పెరిగిన పిల్లలు పెరిగి ఒకరు దొంగగా, మరొకరు ధనవంతుని బిడ్డగా పెరుగుతారు. వాళ్ళిద్దరూ కలసి తమ తలిదండ్రుల గురుంచి తెలుసుకొని రాజ్యాన్ని రక్షించుకుంటారు.
చిలకా గోరింక
ఈ చిత్రం జున్ 10,1966లో విడుదలలైన తెలుగు చలన చిత్రం.
ప్రముఖ నటుడు కృష్ణంరాజు మరియు హాస్యనటి రమాప్రభ ఈ చిత్రం ద్వారా వెండితెరకు పరిచయమయ్యారు. ప్రముఖ హిందీ నటి 'నూతన్' కూడా ఇందులో పాత్ర పోషించారు.
అన్ని పాటల రచయిత శ్రీశ్రీ మరియు సంగీతం సమకూర్చినది సాలూరు రాజేశ్వరరావు.